Serendah RM88, AirAsia Kembali Tawar Promosi Tambang Tetap Sehingga 26 Ogos 2020

Buat anda yang terlepas merebut tawaran pas tanpa had AirAsia, jangan risau kerana kini AirAsia hadir dengan promosi yang boleh buat anda tersenyum gembira.

Kini, AirAsia tawar promosi tambang tetap untuk penerbangan domestik. Promosi ini tersedia untuk semua tempat duduk dan penerbangan termasuk penerbangan pada hujung minggu.

Ahli BIG boleh membuat tempahan penerbangan sehala di dalam Semenanjung Malaysia serta Sabah dan Sarawak dengan tambang tetap termasuk semua pada hanya RM88, sementara tambang tetap sehala termasuk semua hanya RM188 untuk penerbangan antara Semenanjung Malaysia dan Sabah dan Sarawak .

Untuk pengetahuan anda, promosi ini ditawarkan sejak semalam, 24 Ogos 2020 dan akan berakhir pada hari esok, 26 Ogos 2020. Tempoh perjalanan bagi semua penerbangan ini bermula dari 1 September hingga 6 Disember 2020.

Anda boleh rebut promosi ini di sini dan aplikasi mudah alih AirAsia. Lebih mudah membuat pembayaran menggunakan BigPay. Tiada kad BigPay? Anda boleh mendaftar dan menggunakan refferal code ini 1GZSREAKLO untuk mendapatkan kredit sebanyak RM10.

Sementara itu, kami ingin kongsikan tip & trik guna pas tanpa had AirAsia buat anda yang sudah dapatkan ia sebelum ini. Klik sahaja pautan di bawah ini.

Tawar Promosi Luar Biasa, Ini Tip Dan Trik Guna Pas Penerbangan ‘Unlimited’ AirAsia

Ternyata Bukan ‘Scam’, Lelaki Ini Kongsi Pengalaman Pusing Malaysia Guna AirAsia Unlimited Pass

Ini Tip & Trik Tempah Hotel Dengan Harga ‘Murah’ Anda Perlu Tahu


Sergio Aguero Akui Menyesal Beli Lamborghini Aventador Bernilai RM1.98 Juta

Aventador merupakan salah satu masterpiece kereta mewah direka oleh Lamborghini yang menjadi kereta idaman oleh ramai orang di seluruh dunia. Walaupun kereta tersebut sudah berusia 10 tahun, rekaan kereta tersebut masih ikonik dan masih nampak bentuk kereta tersebut ‘futuristik’ dari masa hadapan.

Sekiranya ada mempunyai sebuah kereta Aventador di tempat letak kereta rumah anda, pasti anda akan tersenyum setiap kali anda melihat kereta tersebut. Tetapi berbeza pula dengan pemain bola sepak yang berusia 34 tahun dari Argentina ini, Sergio Aguero rasa menyesal memiliki kereta tersebut.

Dalam satu rancangan television Santo Sabado, beliau meluahkan rasa penyesalannya memiliki sebuah Aventador yang berharga RM1.98 juta kerana beliau jarang memandunya sepanjang 6 tahun memilikinya.

“Saya tidak tahu mengapa saya membeli Lamborghini. Dalam 6 tahun, saya hanya memandunya sejauh 1,200km sahaja. Selama 2 tahun saya berfikir kenapa saya membeli kereta itu. Ia cuma tersadai ‘kesejukan’ terkena hujan dan dipenuhi sarang labah-labah,” kata Sergio Aguero, pemain bola sepak untuk kelab Manchester City.

Beliau telah membeli Aventador tersebut pada tahun 2014 dan membawa kereta tersebut ke kedai milik Yiannimize (seorang usahawan pusat kecantikan kereta) untuk membalut kereta tersebut dengan warna black satin dan rim tayar yang dibalut dengan kemasan berwarna oren untuk dipadankan dengan bahagian dalam kabin kereta miliknya.

Jika anda sendiri memiliki sebuah kereta mewah, adakah anda akan menyesal dengan pembelian kereta mewah tersebut pada masa akan datang?

Lihat keadaan Ferrari milik pemain bola sepak Itali yang ranap apabila kereta tersebut dipandu oleh pekerja car wash melalui pautan di bawah.

Ferrari Milik Pemain Bola Sepak Itali Ranap Di Tangan Pekerja ‘Car Wash’

Lelaki Ini Sanggup Jual Nissan GTR Miliknya Untuk Biayai Dana Kerja Amal

Proton Saga Masuk Pasaran Nepal, Dijual Pada Harga Bermula RM122,700


Sering Bangga Tayang Kehidupan Mewah, Polis Sita Aset Milik ‘Influencer’ Ini Bernilai RM18.7 juta

Sudah menjadi kebiasaan di mana orang ramai lebih tertarik kepada mereka yang lebih tampak berjaya dan kaya dalam usaha untuk mengikuti usahanya agar-agar sama-sama memiliki nasib yang sama.

Dalam pada itu, hal ini secara tidak langsung turut membuatkan sesetengah pihak mengambil kesempatan dengan ‘berkongsi’ kehidupan mewah mereka di media sosial khususnya Instagram dalam menarik lebih ramai individu menyertai ‘bisnes’ yang diceburi beliau.

A post shared by Doni Salmanan (@donisalmanan)

Situasi seperti ini nampaknya turut berlaku di Indonesia apabila seorang influencer dikenali sebagai Doni Salmanan atau nama sebenarnya Doni Muhammad Taufik yang memiliki 2.3 juta followers di Instagram ditahan oleh pihak Badan Siasatan Jenayah Polis Indonesia.

Menerusi operasi yang dijalankan, difahamkan aset Doni Salmaman bernilai 64 bilion rupiah (RM18.7 juta) berikutan terlibat dengan skim penipuan Quotex.

Lapor Tribunnews, Pengarah Siber badan itu, Asep Edi Suheri berkata, nilai itu melibatkan rampasan sebanyak 97 aset dan barang berharga milik suspek yang dikenali sebagai Doni Salmanan.

Jelasnya, rampasan itu melibatkan wang tunai 3.3 bilion rupiah (RM968,000), dua rumah di wilayah Candra Asih, Kota Baru Parahyangan dan Soreang Banjaran, Bandung.

“Ada dua bidang tanah yang masing-masing mempunyai keluasan pertama 0.05 hektar di Candra Asih, manakala, tanah seluas 0.04 hektar di Soreang Banjaran.

“Pihak polis juga merampas 18 unit kenderaan motosikal pelbagai jenama dan warna seperti Ducati, Kawasaki, Honda dan Yamaha,” katanya.

Menurut Asep, pihak polis menyita enam kenderaan seperti Lamborghini, Porsche, BMW, Toyota Fortuner dan Honda CRV.

“Kita juga menyita 27 dokumen seperti sijil hak milik, buku simpanan bank, kad debit ATM. Turut dirampas adalah 20 alat elektronik seperti telefon bimbit, kad sim, komputer riba dan IPAD,” katanya.

Asep berkata, sebanyak 22 jenis pakaian dari pelbagai jenama mewah seperti Hermes, Dior dan Canali turut dirampas.

Berikutan penahanan yang dibuat oleh pihak polis, Doni Salmanan nampaknya turut membuat permohonan maaf kepada seluruh warga Indonesia serta berharap agar orang ramai mengampuninya.

Dilaporkan ‘skim pelaburan’ yang dijalankan secara besar-besaran ini telah merugikan sejumlah besar orang ramai di mana terdapat individu yang kehilangan sehingga 380 juta rupiah (RM111,500) berikutan terpedaya dengan skim penipuan yang menjanjikan keuntungan berlipat kali ganda.

Malah, terdapat juga wanita mengandung yang kehilangan berat badan sehingga 12 kilogram berikutan terjerat dengan pinjaman dalam talian kumpulan ini.

Sebelum ini, Badan Siasatan Jenayah Polis Indonesia turut merampas aset mencecah 57.2 bilion (RM16.7 juta) seorang influencer, Indra Kesuma atau lebih dikenali sebagai Indra Kenz melibatkan kes penipuan pelaburan menerusi aplikasi Binomo.

Berikutan serbuan terhadap Doni Salmaman dan Indra Kenz, Ahmad Saroni selaku wakil polis Indonesia memaklumkan agar pihak polis sedia memburu lebih banyak lagi individu yang terlibat dengan skim pelaburan yang jelas merugikan orang ramai ini.

Ikuti juga kisah mangsa ini yang mendedahkan modus operandi ‘scam’ kerja sambilan yang membuatkan beliau rugi hampir RM16,000.

Mangsa Ini Dedah Modus Operandi ‘Scam’ Kerja Sambilan Selepas Rugi Hampir RM16,000

Finalis Miss Malaysia Dikecam Kerana Tidak Bangga Lahir Di Malaysia, Berharap Lahir Di China


Sering Bantah Perintah ‘Lockdown’, Presiden Brazil Disahkan Positif COVID-19

Sejak mula pandemik COVID-19 menyerang negara Brazil, presiden Brazil, Jair Bolsonaro antara yang menjadi tumpuan orang ramai serta media melalui tindakan yang dijalankan dalam usaha untuk ‘menjaga’ rakyatnya.

Antara tindakan Jair Bolsonaro yang diingati ramai sudah pastinya pemecatan Menteri Kesihatan Brazil kerana menjalankan perintah lockdown. Bukan itu sahaja, beliau sekali lagi mencuri perhatian media dengan turun demonstrasi bagi menghalang perintah lockdown negaranya hanya kerana tidak mahu ekonomi Brazil terjejas.

Siapa sangka, di sebalik kawalan ketat terhadap beliau selaku presiden, Jair Bolsonaro melalui laporan terbaru telah disahkan positif melalui ujian saringan yang dijalankan.

Difahamkan beliau mulai merasa letih dan lesu serta mulai demam pada Isnin lalu membuatkan beliau disaring sekali lagi meskipun tiga kali menjalankan ujian yang sama dan disahkan negatif sebelum ini.

Menerusi ulasan beliau selepas disahkan COVID-19, beliau nyata tidak terkejut dengan keputusan yang diterima selepas yang dijuangkan untuk rakyatnya.Beliau turut menyatakan keadaan beliau kini sempurna seperti seadanya meskipun terpalit dengan wabak COVID-19.

Sebelum ini, beliau yang kini berusia 65 tahun pernah menyatakan beliau tidak akan terpalit dengan wabak COVID-19 berikutan rutin beliau yang mengamalkan gaya hidup sihat dan kerap bersenam.

Setakat ini Brazil merupakan negara dengan jumlah pesakit COVID-19 kedua tertinggi dunia dengan 1.6 juta kes dengan 65,000 mangsa terkorban. Semoga rantaian COVID-19 dapat diputuskan setidaknya dikurangkan seluruh dunia bagi mengelakkan lebih ramai mangsa terkorban.

Anda boleh klik pautan di bawah untuk mengetahui lebih lanjut mengenai tindakan yang dijalankan Jair Bolsonaro sebagai presiden Brazil.

Presiden Brazil Pecat Menteri Kesihatan Kerana Menjalankan Perintah ‘Lockdown’

Tidak Mahu Ekonomi Terjejas, Presiden Brazil Sertai Demonstrasi Halang Perintah ‘Lockdown’


Sering Berdepan Bencana Banjir, Lelaki Ini Kongsi 7 Barangan Mudahkan Proses Bersihkan Rumah

Ketika ini, banyak tempat sedang dilanda bencana banjir. Malah, ada juga yang pertama kali berdepan dengan situasi ini dan berasa ‘hopeless’ apabila melihat kediaman kotor dan ‘musnah’ akibat banjir.

Terbaharu, seorang pengguna Twitter @jjo_die telah berkongsi barangan yang diperlukan untuk bersihkan rumah selepas banjir. Menurutnya, dia yang sudah terbiasa dengan bencana banjir kerana tinggal di Pantai Timur.

Aku tinggal di pantai timur, banjir agak biasa disini. Jadi aku listkan barang yang aku guna untuk bersihkan rumah selepas banjir. Harap dapat manfaat untuk semua

Berikut adalah 7 barangan yang boleh memudahkan proses pembersihan rumah anda selepas banjir. Jom baca perkongsian penuh di bawah ini.

Water jet dikatakan alat yang paling penting dan paling berguna untuk bersihkan rumah selepas banjir. Ia dapat menjimatkan masa dan tenaga semasa bersihkan lumpur yang melekat di perabot mahupun di lantai dan dinding rumah. Anda boleh beli di sini.

Penyodok air ni penting untuk memudahkan kita tarik air semasa proses pembersihan berlaku. So, tidak payah lah kita tunggu lama-lama sampai air kering. Untuk pembelian boleh klik sini.

Ini sangat penting. Kalau kita pakai sarung tangan, kita dapat elakkan daripada tangan melecet dan juga jangkitan kuman akibat terlalu lama terdedah dengan air banjir yang kotor.

Pemakaian kasut boot juga sama pentingnya dengan sarung tangan kerana kita tak tahu apa yang ada di dalam air banjir. Mungkin ada binatang berbisa ataupun benda tajam.

Ini satu lagi benda penting yang perlu ada. Pastikan beg plastik yang anda guna itu heavy duty barulah tidak cepat koyak.

Pasir kucing ini dapat membantu untuk serap bau lumpur. Anda hanya perlu buka plastik dan biarkan sahaja ia menyerap bau itu. Boleh klik di sini untuk membeli.

Selepas banjir berlaku, bau yang busuk kesan air kotor dan lumpur akan mengambil masa yang agak lama nak hilang. Maka, anda dinasihatkan untuk guna pewangi rumah dan buka semua tingkap supaya bau busuk tersebut tidak terperap dalam rumah anda.

Sebelum terlupa, anda perlulah mengocakkan air banjir dahulu untuk membuang lumpur. Malah, barang-barang rumah juga perlu dibasuh banyak kali untuk menghilangkan bau busuk, lalu keringkan dan barulah sembur air menggunakan water jet.

Sementara itu, kami kongsikan beberapa artikel berkaitan banjir yang sedang ‘trending’ di The Vocket pada pautan di bawah ini.

Status Halal Jadi Pertikaian Segelintir Netizen, Dr Zulkifli Jawab Isu Makan Masakan Gurdwara

Hanya Guna Kertas A4, Cara Pemilik Selamatkan Mercedes A45s Daripada Banjir Buat Netizen Kagum

Angkatan Tentera Malaysia Turun Bantu Mangsa Banjir Tanpa ‘Restu’ Pihak Atasan


Sering Dengar Bunyi Bising ‘Kerusi Ditarik’, Lelaki Ini Pilih Untuk Lapor Polis 80 Kali Setahun

Rumah sememangnya sebuah tempat yang ideal dan selesa untuk berehat. Walau bagaimanapun, tekanan daripada luar terkadang mungkin mengganggu penghuni rumah sehingga tidak mampu berehat serta menghadap dengan masalah yang berlaku.

Situasi yang sama nampaknya turut berlaku buat seorang lelaki dikenali Mr. Lo yang menetap di Singapura di mana beliau telah menjadi perhatian selepas direkodkan telah menelefon pihak polis 80 kali setahun hanya disebabkan satu masalah yang sama iaitu bunyi bising yang keterlaluan daripada tingkat atas.

Berdasarkan perkongsian, lelaki yang berusia 57 tahun ini mendakwa sering mendengar bunyi seakan budak berlari, kerusi diheret pada lantai serta pintu yang ditolak dengan kuat.

Beliau yang pada mulanya sekadar bersabar dengan jiran tingkat atas walau bagaimanapun memilih untuk menelefon pihak polis sehingga lapan kali sehari semata-mata disebabkan bunyi bising yang sangat menganggu beliau.

Lebih mengejutkan, beliau dilaporkan telah membuat 80 kali aduan kepada pihak polis sepanjang setahun. Bukan itu sahaja, beliau juga turut mendapatkan alat untuk mengukur bunyi bising di mana beliau merekodkan bunyi sehingga 80 decibel (dB).

Apa yang lebih mengejutkan, bunyi bising yang dikatakan berpunca daripada tingkat atas tidak seperti yang didakwa. Sebaliknya, pihak polis yang menemu ramah jiran tingkat atas memaklumkan beliau tidak melakukan perkara-perkara seperti yang didakwa dan tidak mendengar sebarang bunyi.

Berdasarkan makluman seorang jurutera yang membuat siasatan, difahamkan masalah bunyi yang bergerak melalui objek melibatkan rekaan serta bahan binaan antara yang membuatkan bunyi sedemikian terhasil sekaligus menidakkan bunyi misteri seperti yang didakwa. Fenomena ini juga turut disebut sebagai water hammer.

Setakat artikel ditulis, dilaporkan masalah bunyi bising yang berlaku di apartment berkenaan masih belum selesai di mana lelaki berkenaan terpaksa menghadap dengan bunyi bising yang didengari daripada tingkat atas.

Tular pada minggu lalu apabila seorang penyeway homestay rugi lebih RM6,000 selepas pelanggan mencuri barangan dalam rumah termasuk PlayStation 4.

PlayStation 4 Antara Yang Dicuri Penyewa, Pemilik Homestay Rugi Lebih RM6,000

Tular Isyarat SOS Google Maps Di Pulau Laki Berhampiran Lokasi Nahas Pesawat Sriwijaya Air


Sering Diabaikan Pelanggan Bila Keluar COD, Luahan Usahawan Lumpuh Ini Buat Netizen Sebak

Menjalankan perniagaan sendiri dan melakukan penghantaran sendiri bukanlah satu perkara yang mudah terutama buat mereka yang mempunyai masalah kesihatan seperti wanita dari Terengganu ini.

Dia yang difahamkan mengalami lumpuh dan menderita penyakit kronik sejak 17 tahun yang lalu berkongsi kisahnya sering diabaikan pelanggan yang telah membuat temujanji untuk membeli barangan yang dijualnya atau Cash On Delivery.

Dalam satu hantaran di Facebook baru-baru ini, wanita tersebut Nur Su’aidah meminta agar pelanggan yang berurusan dengannya sentiasa peka apabila sudah berjanji untuk melakukan COD dengannya.

Ia susulan beberapa kejadian yang menimpa dirinya dimana pelanggannya menghilangkan diri apabila dia sudah pun keluar untuk melakukan penghantaran pesanan yang telah dibuat mereka.

“Bila Su keluar pergi COD dah dekat nak sampai rumah, telefon dan Whatsapp tak ada respon hanya Allah yang tahu.

“Hendak-hendak kalau jauh sikit, penat itu terus terasa bila anda buat Su macam tu.

“Hari ini dua tempat Su pergi untuk COD, tunggu sampai hampir sejam akhirnya balik dengan kecewa,” luahnya.

Mengakui kudratnya tidaklah sekuat insan biasa, Su bagaimanapun berkata dia bernasib baik kerana sering ditemani anaknya yang sentiasa menjadi penyejuk hati bila berhadapan dengan situasi demikian.

Walaupun baru berusia 7 tahun, namun anaknya itu menurutnya sentiasa memujuk beliau dan mengingatkan rezekinya mungkin berada di tempat lain.

“Jadi kalau ada sahabat yang berniat nak membeli dengan Su dan COD tu ingatlah wajah ini yang datang dan tidak mempunyai kudrat seperti anda yang normal.

“Tenunglah wajah letih ini dan pesanan ini,” luahnya.

Perkongsian dan luahannya mengenai perkara itu turut menerima perhatian netizen yang mendoakan agar urusannya dipermudahkan.

Sejak mula dimuatnaik beberapa hari, luahannya di Facebook itu telah pun mendapat lebih 1,000 perkongsian dengan rata-rata netizen tidak dapat menyembunyikan kesedihan dengan apa yang dialami wanita tersebut.

Baca kisah pelajar ini yang berjaya meraih hasil lumayan hanya dengan menjual perabot terpakai di pautan di bawah.

Pelajar Ini Jana Pendapatan RM100,000 Sebulan Hanya Jual Perabot Terpakai Di Kedah

Hanya Jual Ayam Goreng RM1, Peniaga Ini Raih Pendapatan RM15,000 Sebulan

Daripada Pendapatan Enam Angka Kepada ‘Rider’ FoodPanda, Lelaki Ini Terpaksa Tukar Kerjaya Untuk Teruskan Hidup


Sering Dianggap Aplikasi Murahan, Ini 10 Fungsi Hebat WeChat Yang Ramai Tidak Tahu

WeChat merupakan satu aplikasi yang boleh dikatakan telah digunakan oleh ramai orang di seluruh dunia.

Terbaharu, kecoh di media sosial apabila seorang pengguna Twitter @arhamfuadd telah menggunakan WeChat untuk berkomunikasi dengan isterinya. Untuk pengetahuan anda, pengguna Twitter tersebut menetap di China, dan WeChat merupakan medium komunikasi utama di sana.

Aku buat tweet ni ramai yang kata aku ni masih pakai Wechat 😂 Aku terpaksa pakai geng sebab aku stay di China. Tapi kalini aku nak terangkan KELEBIHAN-KELEBIHAN Wechat https://t.co/FDO1pb606K

Disebabkan ada segelintir netizen yang mengecam beliau, jadi beliau telah menyenaraikan beberapa kelebihan Wechat yang digunakan. Anda pasti akan berasa kagum selepas mengetahui kelebihan yang ditonjolkan WeChat.

Untuk pengetahuan anda, terdapat dua syarikat yang menyediakan pembayaran atas talian di China iaitu WeChat Pay dan Alipay. Jadi beliau ingin berkongsi kelebihan dan apa yang ada dalam WeChat Pay.

Pertama sekali, anda kena ada akaun bank China. WeChat Pay ini fungsi dia seperti kad debit, kita hanya perlu link ‘Debit Card’ dengan ‘WeChat’. Setiap transaksi pembayaran akan ditolak terus dari akaun bank kita.

Di China, anda tidak perlu susah-susah keluar rumah atau login online banking, kita boleh bayar utiliti bil, tiket penerbangan, penghantaran makanan dan sebagainya hanya dengan menggunakan WeChat Pay.

Untuk yang menggunakan prepaid atau postpaid boleh terus reload di sini mengikut baki tertunggak bulan tersebut. Apa yang menarik dekat WeChat, apabila kita reload kita akan dapat diskaun tetapi tidaklah banyak.

Anda boleh membayar bil air, elektrik, WiFi dan banyak lagi di sini. Hanya perlu masukkan nombor akaun yang kita daftar, kemudian tekan bayar.

DIDI ini sama dengan Grab dan Uber. Akan tetapi yang menarik dekat DIDI di China ini, sebab dia ada DIDI PREMIER. DIDI PREMIER ada 3 iaitu PREMIER, 6-Seater dan Luxury. Secara personal, saya suka Luxury sebab boleh naik Tesla.

Di China, ‘FoodPanda’ paling popular adalah Meituan Waimai. Tapi penghantaran makanan di sini bukan hanya kepada makanan sahaja, tetapi ikan, sayur, sabun, biskut dan banyak lagi dia boleh hantar sampai ke rumah.

Jika anda mahu tonton wayang, anda sudah tidak payah susah-susah mahu beratur beli tiket. Semua sudah ada dekat WeChat, dimana nanti di pawagam anda hanya perlu print tiket atau hanya scan kod QR.

Tongcheng Yilong ini lebih kurang seperti website Traveloka. Melalui website ini, kita boleh tempah tiket untuk bullet train, train biasa, hotel dan penerbangan domestik dan antarabangsa.

Jingdong sama seperti Lazada dan Shopee di Malaysia. Cuma Jingdong ini lebih popular untuk barang-barang elektrik dan elektronik. Bagi yang orang tanya Taobao, Taobao dibawah Alibaba group, jadi tiada dalam WeChat sebab dua syarikat ini adalah pesaing.

Melalui WeChat juga anda boleh mencari rumah. Kiranya macam Mudah.my anda boleh cari rumah baru dan juga secondhand.

WeChat Pay sangat memudahkan kerja seharian semua orang di China. Banyak lagi feature yang tidak disebut, cukuplah banyak ini. Penggunaan WeChat Pay dan Alipay sangat meluas, dimana tidak perlu lagi bawa tunai.

Rupa-rupanya banyak kelebihan WeChat yang kita tidak tahu. Jika di Malaysia, WeChat tidak seperti ini dan penggunaan WeChat Pay pun tidak meluas seperti ini. Mungkin tidak lama lagi akan ada e-wallet seperti ini di Malaysia.

Adakah anda berasa kagum dengan kecanggihan aplikasi WeChat di China ini? Tahukah anda bahawa Malaysia merupakan antara negara paling banyak terima transaksi e-wallet dari China?

Malaysia Tersenarai Negara Paling Banyak Menerima Transaksi ‘E-Wallet’ China

Rakyat Malaysia 18 Tahun Ke Atas Bakal Dikreditkan RM30 Dalam ‘E-Wallet’

Padam Dua Aplikasi Ini Yang Sedang Mencuri Data Peribadi Anda


Sering Digunakan Ramai, 5 Bahan Ini Berpotensi Untuk Merosakkan Kulit Muka Anda

Kecantikan merupakan sesuatu yang sering diidamkan oleh para wanita. Sejak dari zaman nenek-nenek kita lagi, bahkan sehingga ke hari ini, banyak saja petua kecantikan yang pernah diberikan atau dibaca.

Mungkin sebelum ini jarang bagi kita untuk ingin mencuba mana-mana petua yang sering digembar-gemburkan. Akan tetapi apabila berada dalam era pandemik di mana rata-rata dari kita dipaksa untuk tinggal di rumah, pasti rasa ingin cuba itu pernah terdetik di dalam hati.

Manakan tidak, masuk saja musim PKP, hampir semua benda ingin dibuat bagi mengisi masa lapang. Dari mengubahsuai rumah ke bersenam hinggalah membuat kek, semuanya ingin dicuba dan pastinya ada juga dari kalangan anda yang ingin atau pernah mencuba mana-mana diy skincare.

Taip saja ‘diy face mask’ di ruangan Google contohnya, pasti terdapat beribu artikel yang keluar tentang bahan dari dapur atau buah mana yang kononnya boleh membuatkan kulit muka anda menjadi sehalus sutera.

Tidak dinafikan, petua yang diberi memang nampak menarik. Melihat bagaimana mudah ianya dibuat, tentu sahaja ramai yang terpengaruh. Tapi sebelum anda bergegas ke dapur untuk mencuba, kami sarankan anda untuk membaca perkongsian ini terlebih dahulu.

Meskipun tampak menarik, tahukah anda sebenarnya diy skincare ini tidaklah sebagus yang diperkatakan? Silap bahan atau catuan, habis wajah jadi bagai disengat tebuan. Jadi hari ini, kami ingin kongsikan 5 bahan yang sering digunakan dalam diy skincare yang berpotensi untuk merosakkan wajah anda.

Lemon merupakan buah yang agak terkenal dalam komuniti penggemar diy skincare. Buah ini dikatakan sangat bagus untuk mencerahkan kulit kerana ianya padat dengan Vitamin C. Disebabkan itu, buah ini telah menjadi antara bahan utama dalam diy skincare.

Tidak dinafikan, lemon memang banyak khasiatnya. Difahamkan, buah ini bukan sahaja padat dengan kandungan Vitamin C, malah ianya juga mempunyai kandungan fiber yang tinggi dan sangat bagus untuk sistem pencernaan.

Akan tetapi, buah ini mempunyai kandungan asid yang sangat tinggi untuk digunakan ke atas kulit. Menurut Michelle, seorang pemegang PhD dalam bidang kimia, oleh kerana kandungan asidnya yang tinggi, jus lemon difahamkan tidak selamat untuk digunakan ke atas kulit kerana ianya berpotensi untuk memberikan keradangan.

Siapa pernah dengar tentang petua mengecutkan jerawat menggunakan ubat gigi? Kami yakin, anda yang pernah mempunyai masalah jerawat pasti pernah dengar tentang petua ini.

Kalau anda ingin tahu, memang ada beberapa bahan di dalam ubat gigi, khususnya dari jenama Colgate yang mampu untuk mengeringkan jerawat. Akan tetapi, ubat gigi bukanlah bahan yang sepatutnya diletakkan ke atas kulit kerana ianya direka khas untuk digunakan pada gigi.

Difahamkan, seperti lemon, ubat gigi juga berpotensi untuk memberikan keradangan pada kulit anda. Hal ini kerana, bahan-bahan lain yang terdapat di dalam ubat gigi adalah terlalu bahaya untuk diletakkan ke atas kulit

Telur merupakan diantara sumber protein yang diperlukan oleh badan dan seperti lemon, bahan ini boleh dijumpai dalam kandungan barang kosmetik. Meskipun telur mempunyai pelbagai khasiat, telur yang mentah merupakan bahan yang tidak sepatutnya diletakkan ke atas kulit muka.

Kita biasa dengar tentang egg mask yang dikatakan bagus untuk kulit dan boleh membantu untuk mengecilkan pori serta menegangkan wajah. Malang sekali, meskipun telur mempunyai kandungan nutrien yang tinggi, ianya berpotensi untuk memberikan anda jangkitan bakteria seperti Salmonella pada kulit.

Meskipun jangkitan bakteria tersebut jarang berlaku, adalah lebih baik untuk kita tidak terlalu berani untuk mengambil risiko kerana malang tidak berbau.

Mask kunyit yang lebih dikenali sebgaai turmeric mask merupakan sebuah tradisi dalam budaya bangsa India dan sering digunakan sebelum majlis perkahwinan kerana bahan ini difahamkan membantu untuk meningkatkan seri wajah serta dilihat sebagai simbol keberkatan untuk pasangan pengantin.

‘Cinna-mask’ pula merupakan mask yang diperbuat dengan kulit kayu manis dan sering dicampur dengan madu. Mask ini difahamkan boleh membantu untuk mengecilkan jerawat dan boleh melembabkan kulit wajah.

Berdasarkan kajian, kedua-dua bahan ini memang mempunyai khasiat tersendiri. Kulit kayu manis dan kunyit dipercayai mempunyai kebaikan anti-radang dan mempunyai kadar antioksidan yang tinggi. Bagaimanapun, kedua-dua bahan ini tidak sesuai untuk digunakan oleh semua orang dan difahamkan berpotensi untuk memberikan keradangan kepada kulit.

Bahan kelima yang berpotensi untuk meroksakkan kulit anda ialah baking soda. Bahan ini agak terkenal dalam komuniti penggemar diy skincare kerana difahamkan sangat berkesan untuk menghilangkan jerawat, memutihkan gigi serta mampu untuk mencerahkan kembali bintik-bintik hitam.

Walau bagaimanapun, bahan ini mempunyai kandungan alkali yang tinggi dan memang tidak sepatutnya diletakkan ke atas muka anda. Difahamkan, antara kesan yang dapat dilihat dari penggunaan berpanjangan adalah ia berpotensi untuk mengeringkan kulit anda secara berlebihan, membuatkan jerawat lebih teruk dan mempercepatkan penuaan.

Penggunaan pada gigi pula boleh menyebabkan enamel anda menjadi lemah. Oleh itu, adalah lebih baik bahan ini digunakan dalam makanan dan bukannya diletakkan di atas kulit.

Secara umumnya, bahan-bahan yang digunakan dalam diy skincare atau all natural skincare memang mempunyai kebaikkan yang tersendiri. Bagaimanapun, terdapat beberapa perkara yang harus diambil kira dalam proses pembuatan barangan kosmetik.

Sesetengah orang memang lebih menggemari diy skincare atau barangan kosmetik yang ‘organik’ dan sangat takut dengan ‘bahan-bahan kimia’ yang ada pada barangan kosmetik seperti pencuci muka, serum, dan sebagainya.

Ada yang berpendapat bahawa bahan-bahan organik ini adalah lebih selamat untuk digunakan kerana ianya tidak berpotensi untuk merosakkan kulit jika digunakan secara berterusan, berbeza dengan barangan kosmetik yang boleh didapati di farmasi.

Disebabkan perasaan takut kepada ‘bahan kimia’, maka terhasillah istilah diy skincare dan all natural skincare yang dipercayai lebih baik dan selamat. Akan tetapi, tahukah anda bahawa bahan organik juga berpotensi untuk menjadi bahaya?

Istilah bahan kimia dan toksin sering digunapakai untuk menakut-nakutkan pengguna. Akan tetapi tanpa kita sedar, air juga merupakan sebuah sebatian kimia. Jadi, patutkah kita takut pada air?

Memetik laporan yang ditulis oleh Paula’s Choice, sebuah jenama kosmetik yang terkenal, kebanyakan kebaikkan bahan organik dalam natural skincare contohnya, tidaklah sebaik yang dikatakan dan dakwaan tersebut juga tidak berdasarkan kajian.

Seperti yang dikatakan tadi, terdapat beberapa perkara yang harus diambil kira dalam proses pembuatan barangan kosmetik. Antaranya ialah peratus keberkesanan sesetengah bahan.

Disebabkan itu, meskipun bahan seperti lemon contohnya dikatakan mampu untuk mencerahkan wajah kerana mempunyai kandungan vitamin c yang tinggi, anda mungkin tidak akan dapat peroleh kebaikkan dari bahan tersebut jika ianya digunakan secara terus pada kulit.

Bagaimanapun, tidak semua bahan yang digunakan dalam diy skincare itu bahaya. Jika anda ingin mencuba, anda dinasihatkan agar membuat kajian terlebih dahulu mengenai bahan-bahan yang ingin digunakan. Madu contohnya merupakan bahan organik yang paling selamat untuk digunakan secara terus pada kulit.

Bagaimana alat perubatan tradisi dari China ini boleh menjadi gilaan penggemar skincare? Klik pada pautan di bawah untuk membaca.

Bagaimana Alat Perubatan Tradisi Cina Ini Menjadi ‘Must Have Beauty Tools’ Untuk Tahun 2020

Nak Cantik Sampai Sakit, Kenapa Wanita Begitu Obses Dengan Kecantikan?


Ais Krim Haagen-Dazs Dikeluarkan Dari Pasaran Kerana Mengandungi Bahan Penyebab Kanser

Jenama ais krim terkenal Haagen-Dazs telah diarahkan untuk menarik semula kesemua produk jenama tersebut dari pasaran selepas dikesan mengandungi ha bahan karsinogenik jenis etilena oksida (ETO).

Arahan ini hadir selepas Kementerian Kesihatan Malaysia menerima laporan notifikasi Sistem Amaran Pantas untuk Makanan Suruhanjaya Amaran Makanan Eropah (EURASAFF).

“Notifikasi itu menyatakan berlaku penarikan balik produk aiskrim dari Perancis yang mengandungi ekstrak vanila dari Madagascar dikesan mengandungi ETO melebihi tahap dibenarkan. Produk aiskrim terbabit diedar ke beberapa negara termasuk Malaysia,” kata Ketua Pengarah Kesihatan, Tan Sri Noor Hisham Abdullah.

Jelas KKM lagi, tindakan sewajarnya telah diambil untuk memastikan produk aiskrim terbabit tidak dijual di luar.

“Pemantauan berterusan dilaksanakan bagi memastikan produk terbabit tidak dipasarkan di negara ini.

“ETO adalah sebatian gas kimia bersifat karsinogenik dan sering digunakan bagi menjalankan fumigasi atau pewasapan untuk membunuh makhluk perosak seperti serangga.

“Ia juga digunakan sebagai bahan aktif dalam bahan pencuci tetapi tidak dibenarkan penggunaannya pada permukaan yang bersentuhan makanan,” katanya.

Cipta kelainan, TikToker Indonesia ini campur semua makanan BTS Meal untuk dijadikan ais krim. Rujuk pautan di bawah untuk membaca.

Cipta Kelainan, TikToker Indonesia Ini Campur Semua Makanan BTS Meal Untuk Dijadikan Ais Krim


Sering Dijadikan Bahan Jenaka, Jabatan Perangkaan Dedahkan Perlis Sebenarnya Memiliki 255,300 Penduduk

Sering kali dapat dilihat apabila tular sahaja berita mengenai Perlis di media sosial, jenaka-jenaka yang mengaitkan Perlis yang hanya memiliki 8 orang antara yang disebutkan netizen. Malah, jenaka mengenai negeri Perlis dilihat semakin popular selepas tularnya #PerlisIsSoSmall di Twitter.

Terbaharu, Jabatan Perangkaan Malaysia tampil dengan sebuah perkongsian di media sosial dalam memaparkan jumlah sebenar penduduk Perlis dengan gaya yang santai bagi menangkis jenaka orang ramai yang mendakwa Perlis cuma memiliki 8 penduduk.

Menurut perkongsian yang dibuat, Perlis selaku negeri kecil di hujung Utara Malaysia memiliki sebanyak 255,300 penduduk menerusi bancian yang dibuat pada suku keempat 2020.

Berdasarkan komen para netizen, rata-ratanya cukup tahu di mana negeri ini memiliki lebih daripada 8 orang penduduk. Melabelkan negeri ini dengan memiliki penduduk yang sedikit sekadar jenaka dalam menyatakan negeri ini mempunyai jumlah rakyat yang sedikit berbanding negeri-negeri lain di Malaysia.

Walau bagaimanapun, tahniah buat Jabatan Perangkaan Malaysia atas usaha untuk menawarkan informasi baharu buat orang ramai dalam memaklumkan jumlah penduduk negeri Perlis.

Sebelum ini nama Perlis pernah tular di media sosial apabila para netizen berkongsi keterujaan pembukaan Starbucks pertama di Perlis.

Netizen Kongsi Keterujaan Pembukaan Starbucks Pertama Di Perlis Tahun Hadapan

Gambar Kampung Di Perlis Ini Tular Selepas Mendapat Perhatian Daripada Apple


Sering Dijadikan ‘Meme’, Jenaka Puteri Gunung Ledang Curi Perhatian Tiara Jacquelina

Sejak beberapa minggu ini filem Puteri Gunung Ledang yang dibintangi M Nasir dan Tiara Jacquelina pada 2004 menjadi antara salah satu topik popular yang dibincangkan di media-media sosial.

Ia difahamkan berpunca susulan tayangan semula filem berkenaan di beberapa platform penstriman atas talian termasuk Netflix yang akan menyiarkan kembali filem itu bermula Khamis ini.

Tatkala ramai yang teruja untuk menonton kembali antara salah satu filem tempatan yang menelan belanja paling besar itu, lain pula ceritanya di media sosial apabila gurauan berbentuk meme menggunakan babak-babak dalam filem berkenaan pula yang menjadi tumpuan.

Bukan sahaja digunakan oleh netizen-netizen yang cuba bergurau senda dengan mengubah suai gambar-gambar daripada filem itu, namun ia turut mencuit hati dan perhatian pelakon utamanya Tiara Jacquelina di Facebook.

Buat anda yang kurang jelas, istilah meme ini kebiasaannya merujuk kepada gambar-gambar tangkap layar daripada filem atau rancangan TV yang kemudiannya disertakan dengan kata-kata berunsur jenaka.

Salah satu contohnya adalah seperti gambar yang dikongsikan di bawah.

Walaupun kebiasaannya meme ini sering digunakan dengan meluas dalam media-media sosial tanpa disedari pelakon atau mereka yang terlibat dalam gambar, lain pula ceritanya kali ini apabila Tiara sendiri yang berkongsikan keterujaannya mengenai perkara itu di Facebook.

“Puteri Gunung Ledang telah menjadi antara subjek ‘meme’ sejak dua minggu kebelakangan ini.

“Saya suka dengan kreativiti orang Malaysia kita,” tulis Tiara di akaun Facebook-nya baru-baru ini.

Sambil berkongsikan kembali beberapa gambar meme itu, Tiara juga pada masa meminta agar mereka yang menghasilkan jenaka tersebut agar ‘mengangkat tangan’ mereka agar beliau dapat memberikan kredit yang sepatutnya.

Rata-rata netizen di ruangan komen hantaran berkenaan juga bukan terhibur dengan telatah yang dikongsikan namun pada masa turut memuji kehebatan dan keberkesanan filem berkenaan yang masih mendapat tempat dalam kalangan masyarakat.

“Saya ada koleksi keseluruhan meme ini,  hahahahahah banyak woooo. Meriah!

“Ini bermakna filem ini sbnarnya masih di hati dan ingatan rakyat Malaysia, one and only,” antara komen yang ditinggalkan netizen.

Kepada anda yang berminat untuk menonton kembali filem bersejarah ini, anda boleh membaca perkongsian kami sebelum ini melalui pautan di bawah untuk mengetahui lebih lanjut mengenainya.

Filem Puteri Gunung Ledang Bakal Ditayangkan Di Netflix Bermula 26 November Ini

Drama Bersiri Netflix The Spy Gunakan Duit Syiling Lama Malaysia Curi Perhatian Netizen

Netizen Terkejut Dengan Kehadiran ‘Pocong’ Dalam Drama Start-Up


Sering Dilihat Sederhana, Rumah Nobita Sebenarnya Bernilai RM2 Juta Di Dunia Nyata

Hampir semua rakyat Malaysia dibesarkan dengan siri Doraemon yang sering bermain di layar tv sewaktu cuti hujung minggu. Kita dihidangkan dengan telatah Nobita, seorang lelaki berkacamata yang hidupnya ditemani kucing robot dari abad ke-22, Doraemon.

Sekiranya anda adalah peminat kartun Doraemon, anda pasti sudah terbiasa dengan selok belok kehidupan mereka, termasuk dengan tempat tinggal Nobita dan Doraemon.

Rumah Nobita sering dipotretkan dengan ‘mood’ yang sederhana, mempunyai 2 tingkat dengan ruang tamu, bahagian dapur dan bilik Nobita yang direka dengan konsep minimalis.

Tahukah anda, walaupun kartun ini dibuat pada tahun 1962, tetapi rumah ini masih dianggap mahal pada zaman sekarang dengan nilai rumah Nobita 70 juta yen bersamaan dengan RM2 juta.

で、続きましては七十年代の「普通の家」だった野比家。東京都練馬区の、２階建ての一軒家。こちら大幅に安くなり七千万です。それでもローン返済額は月２０万。のび太のパパ十分高給取りです。ちなみに「借家じゃね？」と仰るかも知れませんが、その場合、平均相場から考えて、家賃推定１６万です。 pic.twitter.com/uCnQBN46v4

— SOW＠ぎぶみーじょぶ (@sow_LIBRA11) November 13, 2018

Di dalam satu ciapan yang ditulis oleh seorang penulis novel Jepun, SOW, di akaun Twitter miliknya, @sow_LIBRA11. Dia membuat bebenang khas yang mengandungi pengiraan harga rumah yang terdapat di dalam anime Jepun.

“Untuk tahun 70-an, rumah keluarga Nobi dianggap sebagai ‘rumah biasa’. Rumah dua tingkat yang terletak di Nerima Ward, Tokyo, yang harganya sekitar 70 juta yen. Jumlah pembayaran pinjaman adalah sekitar 200 ribu yen sebulan. Bapa Nobita tentu mempunyai gaji yang tinggi.

“Mungkin anda akan berkata, ‘bukankah mereka menyewa rumah itu?’ berdasarkan harga pasaran, rumah jenis ini mungkin disewa dengan harga 160 ribu per yen [RM6,407],”kata SOW.

Bukan hanya rumah Nobita, SOW juga membuat pengiraan rumah keluarga Sazae-san yang sudah “berdiri” sejak tahun 1946 dengan harga mencecah 150 juta yen atau RM60 juta. Kemudian rumah Usagi Tsukino, Sailor Moon, harganya lebih tinggi pada 450 juta yen atau RM18 juta.

Dan yang terakhir, rumah keluarga Nohara aka Shin chan, yang harganya 20 juta yen atau RM800,000.

Terdahulu, seorang lelaki telah berkunjung ke Jepun untuk mencari kesudahan kartun Doremon. Klik pautan di bawah untuk membaca.

Apa Kesudahan Kartun Doraemon? Saya Ke Osaka Untuk Jejak Nobita Dan Temui Ini


Sering Dilihat Serata Negara, Kereta Kancil Unik Ini Akhirnya Ditunda Pihak Berkuasa

Sebelum ini hangat diperkatakan di media sosial tentang kelibat seorang lelaki misteri yang tidak terurus memandu sebuah kereta Perodua Kancil yang lusuh. Anehnya, walaupun kereta tersebut kelihatan tidak ‘sempurna’ tetapi ramai yang terserempak dengan kereta ini di serata Malaysia dan mengundang tanda tanya bagaimana kereta tersebut masih gagah untuk berjalan jauh.

Biasa kita tengok gambar, kali ini kita tengok video. Sekarang berada di kawasan Prai, Pulau Pinang. pic.twitter.com/hsRZYhT3dK

— MyWatch (@My_CrimeWatch) September 12, 2019

Malah, kereta tersebut pernah beberapa kali ditahan oleh pihak polis atas beberapa kesalahan. Untuk pengetahuan anda, pada bulan April yang lalu, kereta tersebut telah ditahan polis di Jalan Baru, Perai, Bukit Mertajam kerana memandu melawan arus yang dikhuatiri boleh mengundang bahaya kepada pengguna jalan raya lain.

Bagaimanapun, siasatan pihak polis mendapati pemilik kancil ini tidak mempunyai sebarang rekod jenayah lampau atau dadah tetapi mempunyai saman atas kesalahan cukai jalan serta lesen memandu tamat tempoh dan kesalahan tidak mempunyai nombor pendaftaran di hadapan dan belakang kereta.

Tetapi pada ketika itu, tiada sebarang tangkapan atau rampasan dilakukan terhadap lelaki terbabit dan pemeriksaan lanjut mendapati kereta berkenaan didaftarkan atas nama seorang lelaki yang tinggal di Tanjong Bungah, Georgetown.

Terbaru, menerusi satu tweet oleh pengguna media sosial di akaunnya @Penjejak_Baldi memuat naik satu gambar yang menunjukkan kereta kancil tersebut bukan sahaja ditahan oleh pihak polis tetapi telah ditunda menggunakan lori.

Dah kena tahan pulak.. alamakkk pic.twitter.com/Y6vDG3nlTE

— Amer AK (@Penjejak_Baldi) September 16, 2019

Legend has fallen 😅 pic.twitter.com/zdPDT6cN4s

Ternyata kisah kancil lusuh ini sudah sampai pengakhirannya. Di ruangan komen pula ramai netizen yang kagum dengan kebolehan kancil tersebut yang mampu bergerak dan dipandu sehingga ratusan kilometer.

Selalu nmpk dkt tepi jalan area selayang. Adik kata hebat brader ni. Jauh perjalanan kereta tu

— atikahsayuti (@atikahsayuti95) September 16, 2019

Baru beberapa hari lepas member aku buat video laki ni. Mmg time tu pintu dia mcm nk tercabut. Harini dah tercabut terus, rileks dia letak atas bumbung. Hahahahahahha

— Dora Comot ♥ (@twt_doraaa) September 16, 2019

Nak saman pun no plate takde,menung polis tu 😂

Kalau macam aku syak brother ni underground punya undercover agak-agak masuk akal tak? Sebab dah berbulan benda ni tersebar tapi dia still steady tak kena kacau even dia dah melanggar undang undang sebab membahayakan pengguna lain. Aku SYAK je tau 😅

Mungkin kereta Perodua Kancil ini boleh mendapat gelaran “The Most Strongest Kancil” kerana mampu mengelilingi Malaysia walaupun dalam keadaan begitu. Dibawah kami sertakan artikel menarik mengenai seorang lelaki ‘lenjan’ kereta Proton Saga 2019 Naik Genting Highlands.

Tonton Lelaki Ini ‘Lenjan’ Proton Saga 2019 Naik Genting Highlands

Proton Wira Kekal Model Paling Banyak Dicuri Sepanjang Awal 2019

Tonton Ulasan Paling Jujur Untuk Proton X70


Sering Dipersoal Rawat Anjing Tanpa ‘Gloves’, Doktor Haiwan Ini Tampil Beri Penjelasan Penuh

Umum ketahui, anjing merupakan antara haiwan yang tidak diggalakkan untuk dipelihara oleh umat Islam jika tiada keperluan atau darurat dan dikategorikan sebagai najis mughallazah.

Dimana ianya najis berat yang perlu dicuci atau disertu dengan menggunakan air mutlak dan tanah sehingga hilang sifatnya (bau, rasa dan warnanya). Terbaharu, seorang pengguna Twitter @drimavet telah menjelaskan mengapa doktor haiwan tidak memakai sarung tangan ketika merawat anjing.

Just to clarify to those yang tanya, kenapa Doktor haiwan rawat anjing tak pakai gloves. I hope this will make you understand ❤ pic.twitter.com/ooxK8249g8

Menerusi perkongsian tersebut, beliau menjelaskan bahawa penting untuk mendapatkan kepercayaan anjing dengan menggunakan sentuhan sebelum memulakan rawatan.

Bukan itu sahaja, pemeriksaan fizikal yang lebih teliti dapat dilakukan tanpa menggunakan sarung tangan kerana anjing haiwan berbulu dan prosedur ini juga digunapakai kepada haiwan lain.

Tambahnya lagi, sebagai seorang doktor haiwan yang beragama Islam, maka beliau akan sertu dengan 2 langkah mudah. Dr Ima hanya membersihkan anggota badan menggunakan air mutlak dan juga produk sertu yang mengandungi bahan diluluskan menggantikan tanah.

Beliau berharap dengan perkongsiannya ini dapat memberikan kesedaran kepada orang ramai kerana masih ada yang suka menjatuhkan hukum bahawa pekerjaan sebagai doktor haiwan haram untuk muslim disebabkan menyentuh anjing.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Bapa Kecewa Hak Anak OKU Dinafikan Selepas Peniaga Minta Alih Kereta Untuk Buka Gerai

Tindakan Pemilik Myvi Guna ‘Steering Potong’ Berharga RM2,500 Undang Pelbagai Reaksi


Sering Disangka Bekerja Berdua, Netizen Terkejut Bila Lihat Belakang Tabir Video ‘Jungle Survival’

Jika anda merupakan salah seorang yang menonton video ‘Jungle Survival’ di YouTube sebelum ini, sudah pasti anda sering tertanya-tanya bagaimana video tersebut sebenarnya dihasilkan.

Walaupun mungkin ramai yang mengagak ianya dihasilkan oleh seorang jurukamera dan dua lelaki yang bekerja membina pondok dan kolam renang sebelum ini, namun sebenarnya ia adalah lebih daripada itu.

Perkara itu mula menjadi buah mulut dalam kalangan netizen minggu ini apabila mereka mula berkongsikan apa yang boleh dikatakan sebagai ‘di belakang tabir’ pasukan yang menghasilkan video tersebut di beberapa platform media sosial.

Kita kena tipu gais, ingatkan dia berdua je rupanya dia ada team 😂 pic.twitter.com/VmF7MmXfPe

Berbeza dengan sangkaan orang ramai yang video-video itu dihasilkan kumpulan kecil, gambar-gambar yang dikongsikan di sosial media menunjukkan sebaliknya.

Gambar-gambar itu dipercayai mula dikongsikan selepas terdapat gambar pasukan yang menghasilkan video tersebut bersama pencapaian Gold Play Button daripada YouTube mula tular sebelum ini.

Walaupun tiada laporan dan temubual yang dilakukan kumpulan itu, namun gambar-gambar yang menunjukkan mereka sebenarnya adalah kumpulan besar mengejutkan ramai netizen.

Bukan sahaja ramai, malah beberapa gambar yang mula dikongsikan juga memberi bayangan mereka kelihatan seperti menghasilkan binaan itu dengan lebih daripada dua orang.

Walaupun tidak menyatakan dengan jelas dan menceritakan dengan terperinci bagaimana video-video tersebut dihasilkan, namun sudah pastinya ianya adalah sesuatu yang baru untuk kita mengetahui mereka sebenarnya bekerja secara kumpulan yang besar.

Ini kerana jika dilihat dalam video-video mereka yang dimuat naik sebelum ini, binaan-binaan yang dihasilkan kelihatan seperti hanya dilakukan oleh dua orang sahaja. Namun gambar-gambar yang tular ini memberikan kita bayangan sebenar bagaimana ianya dihasilkan.

Jika anda belum pernah menonton video-video yang dihasilkan mereka sebelum ini, anda boleh menontonnya di pautan di bawah.

Berbeza dengan mereka bekerja secara berkumpulan besar, pasangan Sugu Pavithra sebelum ini pula hanya berganding bahu bersama dan menggunakan kamera telefon sahaja untuk merakam video mereka. Baca lebih lanjut mengenai mereka di pautan di bawah.

Hanya Rakam Menggunakan Telefon, ‘Channel’ YouTube Masakan Wanita Ini Kini Dibayar Google

Jawab Peperiksaan Sambil ‘Camping’, Pelajar Ini Kongsi Cabaran 24 Jam Atas Pokok Di YouTube

Siapa Sebenarnya Lelaki Dalam Video Pertama YouTube ini?


Sering Dituduh Dan Dikecam, Ini 4 Perkara Yang Mengejutkan Tentang Industri Perladangan Malaysia

Tahukah anda bahawa terdapat sejenis tanaman yang menyumbang sebanyak RM70 billion kepada negara, menjadi sumber rezeki kepada 650,000 keluarga peladang serta jutaan pekerja lain tetapi sering dilemparkan dengan pelbagai tuduhan tidak berasas dan menimbulkan salah faham di kalangan orang Malaysia sendiri?

Sesetengah pihak menggelarnya sebagai tanaman yang dicemburui negara-negara Kesatuan Eropah sehingga dikecam dan menerima pelbagai tohmahan. Sebagai negara pengeluar kedua dunia terbesar tanaman tersebut, industri sawit negara merupakan antara mangsa cemburu barat sehingga dituduh sebagai salah satu penyebab utama penebangan hutan di negara kita.

1. Industri sawit pemangkin penebangan hutan
2. Penyebab kepupusan spesies flora dan fauna
3. Mengamalkan buruh paksa dan buruh kanak-kanak
4. Minyak sawit tidak sihat berbanding minyak sayuran lain dan banyak lagi

Tapi sebenarnya, hampir kesemua negara-negara pengeluar hasil minyak sawit dah ada pensijilan minyak sawit mampan. Termasuklah, Malaysia yang mempunyai pensijilan kebangsaan tersendiri dinamakan sebagai Skim Pensijilan Minyak Sawit Mampan Malaysia (MSPO).

MSPO berfungsi untuk mengawal selia kelestarian perindustrian minyak sawit tempatan, terutama sekali dalam hal penebangan hutan dan pemeliharaan flora serta fauna.

MSPO diperkenalkan pada tahun 2015, awalnya ia berkonsepkan sukarela. Namun, bagi memastikan produk sawit Malaysia lebih mampan dan boleh dijual ke pasaran dunia MSPO kini diwajibkan buat semua pengeluar bahan sawit tempatan.

Ladang sawit yang tidak mempunyai pensijilan MSPO berdepan risiko untuk ditarik balik lesen pengusahaan ladang mereka dan tidak dibenarkan untuk memperbaharui lesen.

1. Komitmen dan Tanggungjawab Pengurusan,
2. Ketelusan
3. Pematuhan Terhadap Keperluan Undang-undang,
4. Tanggungjawab Sosial, Keselamatan, Kesihatan dan Persekitaran Pekerjaan
5. Pemeliharaan Alam Sekitar, Sumber Semulajadi, Biodiversiti dan Perkhidmatan Ekosistem
6. Amalan Baik Perladangan
7. Pembangunan Kawasan Baru

Melalui skim MSPO sebarang penebangan hutan dan aktiviti pemburuan haiwan liar adalah tidak dibenarkan sama sekali. Sekiranya, terdapat haiwan liar di ladang sawit, maka, pekebun haruslah menghubungi pihak berkuasa yang berkenaan seperti PERHILITAN supaya haiwan terbabit dapat dipindahkan ke pusat pemeliharaan atau habitat lain.

Skim pensijilan MSPO juga mengutamakan kebajikan pekerja yang terlibat dalam industri sawit. Setiap pekerja kini mampu memperoleh pendapatan kira-kira RM3,000 sebulan selain turut diberikan kemudahan tempat tinggal dan pelbagai insentif lain.

Malah, setiap pekerja dilindungi Akta Kerja 1955 yang memperakui hak pekerja dan Majikan tidak boleh memaksa pekerja untuk melakukan pekerjaan tanpa kerelaan individu tersebut. Hal ini sekaligus, membuktikan tuduhan Kesatuan Eropah tentang buruh paksa adalah tidak benar sama sekali.

Untuk pengetahuan anda, minyak sayuran seperti soya dan zaitun yang sering menjadi pilihan negara barat itu memerlukan kawasan yang lebih besar berbanding minyak sawit.

Menurut WWF, tanaman soya mampu menghasilkan 0.4 metrik tan minyak per hektar, iaitu hampir sembilan kali lebih rendah berbanding minyak sawit yang mampu menghasilkan 3.3 metrik tan per hektar.

Bermakna, mereka memerlukan kawasan dengan keluasan sehinga 8 hektar lebih besar untuk penghasilan minyak soya yang sama banyak dengan minyak sawit per hektar.

Tuduhan yang menyatakan minyak sawit tidak sihat berbanding minyak sayuran lain seperti minyak zaitun juga tidak benar. Ini kerana, minyak sawit negara terutamanya minyak sawit merah (virgin) sangat kaya dengan kandungan vitamin E.

Terutamanya minyak kelapa sawit merah yang dibuktikan oleh kajian saintifik padat dengan tokotrienol – satu bentuk vitamin E dan A, kaya antioksidan serta fitonutrien lain yang membantu masalah kekurangan vitamin serta menyokong jantung menangani stres. Selain itu, ia juga mampu mengawal tahap kolesterol, pengaliran darah serta mengurangkan tekanan darah.

Jadi, kita harusnya berbangga dengan kemajuan industri sawit kita sekarang. Setelah pelbagai usaha dijalankan bagi melindungi kelestarian alam sekitar dari segi pengurangan penebangan hutan, pemeliharaan dan pemuliharaan flora juga fauna serta kebajikan pekerja.

Sebagai tanda berbangga itu maka jomlah kita sama-sama menyokong produk hasil dari minyak sawit negara kita. Minyak sawit ini bukan sekadar minyak masak dan marjerin sahaja. Ia juga digunakan dalam penghasilan sabun, barang-barang kosmetik, mi segera dan banyak lagi!

Selepas ini kalau ada jumpa barang keperluan yang mengandungi minyak sawit tidak perlu teragak-agak lagi, anda boleh terus beli!

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Selepas 19 Tahun, Peminat Terpegun Lihat Wajah Terkini Avril Lavigne

Isa Isarb ‘Cabar’ Aedy Ashraf Untuk Lawan Tinju Secara Sah?

Meriah Tawar Menawar, Netizen Terkejut Wujud ‘Group Tukar Pasangan Suami Isteri’ Di Facebook


Sering Ganggu Ketenteraman Pelanggan, Netizen Selar ‘Influencer’ TikTok Bising Buat Konten Di Kafe

Satu ketika dahulu pelanggan-pelanggan yang datang ke kafe untuk merasai air kopi, manisan dan pastri sambil berbual santai bersama rakan-rakan, serta menikmati ketenangan vibe ambiance kafe tersebut.

Bagaimanapun pada hari ini kafe sudah menjadi salah satu ‘port‘ bagi segelintir pihak yang mahu merekrut ‘downline‘ dan membuat konten media sosial.

Baru-baru ini pengguna media sosial meluahkan rasa kurang senang apabila ada influencer TikTok sering mengganggu ketenteraman pelanggan dengan membuat bising ketika merakam konten video media sosial.

Dia ni selalu ada kat Starbucks Damansara Perdana. Memang annoying and bising. The staffs at the outlet pon nyampah dgn dia. Acah2 je 🤮 https://t.co/TvmDvhGzUq

— Dewi Shafikah 🐈⬛ (@dewishafikah) February 3, 2023

Nyata seorang pengguna Twitter, tindakan lelaki itu membuatkan pekerja di kafe tersebut rasa kurang senang setiap kali dia datang ke outlet tersebut. Perkara itu turut diakui oleh bekas pekerja di kafe berkenaan yang turut berasa ‘terganggu’ setiap kali lelaki itu datang ke situ.

Influencer itu didakwa duduk di kawasan luar kafe tersebut berjam-jam untuk membuat live sehingga mengganggu pelanggan lain yang turut duduk di meja luar disediakan.

Yesss betul kat situ. Dia akan dduk meja luar tu and hog that space for hourssss! Buat live bising2

— Dewi Shafikah 🐈⬛ (@dewishafikah) February 4, 2023

Sama macam keluarga yang tak control anak di kedai makan https://t.co/6JlTIEHurz

— Haffis Musthafa® (@haffismusthafa) February 4, 2023

Pernah jumpa sekali je. Tengah minum sapkok, dia duk memekak aku pandang perati. Last2 aku cau. Bising yaknatttttt

Bagaimana ada netizen yang bertelagah pendapat mendakwa tiada peraturan yang menyatakan tidak boleh berbuat bising di mana-mana kawasan kafe.

Namun pendapat itu disangkal netitzen yang menyatakan ia adalah satu common sense di mana orang ramai sepatutnya menghormati dan tidak berbuat apa-apa perkara yang boleh mengganggu ketenteraman kawasan awam.

Latest live dia tadi bawak equipment mat 🤣. Buat podcast lagi. Nak bagi talk cari tempat proper la. Ni Starbucks kot https://t.co/KetpXOKwUw

Dalam pada itu, baru-baru ini ada netizen melihat influencer tersebut membawa set kelengkapan podcast ketika membuat rakaman video di kawasan kafe berkenaan. Tindakan influencer itu dipercayai bagi ‘membalas semula’ kecaman yang diterimanya di laman media sosial Twitter ketika ini.

Sementara itu ada netizen turut mendoakan agar influencer tersebut mempunyai studio sendiri untuk membuat konten video dan rakaman live tanpa perlu mengganggu ketenteraman orang awam pada masa hadapan.

Sebelum ini penulis pernah mendengar keluhan seorang wanita berusia yang bekerja di sebuah rangkaian kedai makan segera mengenai hal sebegini.

Menurut wanita itu tindakan segelintir pihak yang duduk beramai-ramai buat satu jangka masa lama untuk berbual mengenai ‘bisnes air liur’ sangat menyusahkan pelanggan lain yang mahu duduk makan di kedai tersebut.


Sering Guna Nota Bila Ke Kedai, Gadis Ini Harap Lebih Ramai Belajar Bahasa Isyarat

Mungkin ramai dalam kalangan kita yang mempunyai kenalan atau keluarga yang dilahirkan dengan keadaan pekak atau bisu. Namun tidak ramai antara kita yang mahir atau setidak-tidaknya boleh menggunakan bahasa isyarat asas untuk berkomunikasi dengan mereka ini.

Walaupun ianya nampak seperti perkara remeh kepada orang kebiasaan namun ianya adalah sangat bermakna buat mereka yang tidak berkeupayaan untuk berkomunikasi seperti gadis ini yang berkongsikan kisahnya di Twitter baru-baru ini.

Gadis berkenaan yang dilahirkan pekak sejak daripada kecil, Anis Farhana Jailani dari Perak baru-baru ini tular di media sosial selepas perkongsian ‘mengajar’ bahasa isyarat mula dikongsikan netizen.

Malah beliau ketika dihubungi The Vocket berharap agar masyarakat di luar sana setidak-tidaknya cuba untuk mempelajari bahasa isyarat kerana menurutnya ianya tidak sesukar seperti yang disangka.

“Bagi saya, harap-harap semua orang nak belajar, boleh pergi kelas bahasa isyarat.

“Ciknis (dirinya) banyak belajar dari orang normal, dulu saya ada kawan yang normal dia banyak mengajar Ciknis (bahasa isyarat) ni,” katanya.

Beliau yang baru sahaja menamatkan pengajian di salah sebuah institut pengajian tinggi tempatan di utara tanah air juga menjelaskan sebelum ini beliau terpaksa menggunakan cara seperti menulis nota di telefon bila mahu berkomunikasi.

“Kalau Ciknis pergi ke kedai ke apa-apa pun mesti kena tulis nota atau menggunakan telefon,” kongsinya.

Beliau bagaiamanapun bersyukur apabila keluarganya menurutnya tahu menggunakan bahasa isyarat ketika berkomunikasi dengannya.

Walaupun hanya menggunakan bahasa isyarat asas, namun baginya itu sudah cukup memandangkan dia juga berupaya untuk membaca pergerakan bibir dan mulut mereka yang bercakap dengannya.

“Family Ciknis pakai isyarat bukan pro sangat, mak (juga) pakai isyarat.

“(Tetapi) ada ketikanya menggunakan chat WhatsApp tapi Ciknis faham bila baca mulut mak,” kongsinya.

Tidak mahu masyarakat terutama netizen di luar sana terus memandang sepi akan kepentingan bahasa isyarat, beliau kini dilihat aktif memberikan pengetahuan mengenai bahasa isyarat menggunakan akaun Twitter miliknya.

Bermula dengan perkataan dan ungkapan asas bahasa isyarat, perkongsiannya itu sebelum ini telah mendapat reaksi positif daripada netizen dengan rata-rata memuji apa yang dilakukannya dalam memberi kesederan mengenai kepentingan bahasa isyarat.

Namun jelas Ciknis, segalanya bukanlah seperti apa yang dilihat ketika ini malah dia pernah mengalami detik duka apabila menerima reaksi negatif dan kritikan daripada netizen sebelum ini bila memuat naik video di YouTube dan Instagram.

“Pernah buat (video) tapi masa tu Ciknis down teruk (kecewa) dan sudah lama tak buat video.

“Ada yang beri (pandangan) negatif pon, nasib baik Ciknis pekak.

“Tapi hati Ciknis terasa sebab boleh baca (komen) dari orang yang negatif,” luahnya.

Justeru itu, beliau sebelum menamatkan temubual bersama The Vocket sempat memberikan pesanan yang mungkin boleh dijadikan pedoman kepada masyarakat di luar sana.

Malah pesanannya itu juga bukan sahaja khusus buat orang kebiasaan namun turut dititipkan buat golongan OKU yang masih belum mempunyai keberanian untuk mempelajari bahasa isyarat.

“Saya berharap semua orang boleh belajar dari golongan pekak atau bisu. Ada yang buat kelas bahasa isyarat boleh join.

“Ciknis doakan orang OKU dan orang normal beranikan diri dan tak boleh rasa rendah diri (dengan) kekurangan ini.

“Kita perlu bersyukur apa yang Allah bagi,” pesannya.

Baca juga kisah jurubahasa isyarat ini yang sering muncul di penjuru kaca TV anda melalui pautan di bawah.

Sering Menemani PM Ketika ‘Live’, Ini Kisah Jurubahasa Isyarat Di Kanan TV Anda

Starbucks Buka Cawangan Pertama Khas Ambil Pekerja Pekak Sebagai ‘Baristas’ Di Bangsar


Sering Jadi Bahan Meme, Siapakah Lelaki Bermuka Garang Yang Sedang Mencekak Pinggang Ini?

Namanya adalah Muhammad Sarim Akhtar, dia dikenali sebagai ‘penyokong kriket pasukan Pakistan yang marah’. Gambar yang menunjukkan wajahnya yang marah sambil mencekak pinggang adalah sewaktu dia menonton perlawanan Piala Dunia di antara Pakistan menentang Australia.

Gambar tersebut akhirnya viral secara mendadak dan kebanyakan netizen telah menjadikan gambar tersebut sebagai meme atau bahan lawak.

Oh that moment 🤩 https://t.co/QD8X8CwdFZ

— Muhammad Sarim Akhtar (@msarimakhtar) September 9, 2020

Dalam satu temubual bersama media tempatan, Sarim menggambarkan dirinya sebagai budak pejabat yang bekerja dari jam 9 pagi hinggalah 5 petang. Dia adalah juruaudit profesional dan tinggal di London bersama isteri dan anak-anaknya.

Namun, persoalannya kini, bagaimana orang biasa telah menjadi salah satu sensasi besar warganet? Sarim dalam temubualnya menceritakan bagaimana semua ini berlaku.

Pada 12 Jun 2019, satu pertandingan Piala Dunia melibatkan negaranya dijadualkan berlangsung. Pada mulanya, dia masih tertanya-tanya adakah dia patut hadir perlawanan tersebut.

— Muhammad Sarim Akhtar (@msarimakhtar) September 6, 2020

Ketika itu, Sarim baru berpindah rumah dan dia juga baru membeli kereta. Dia rasa, dia perlu habiskan masa mengemas. Tambah dia lagi, perlawanan tersebut boleh diikuti di media sosial atau nanti dia boleh tonton sorotan perlawanan.

Tetapi ketika salah seorang teman baik Sarim memujuknya untuk menyertai mereka menonton perlawanan tersebut, Sarim bersetuju. Perjalanan selama 3 jam menuju ke stadiuam nampaknya menyusahkan, tetapi dia tetap dengan rancangannya.

Siapa sangka, pilihan yang dibuat oleh Sarim akhirnya mengubah jalan hidupnya. Hari dimana dia menonton perlawanan Piala Dunia adalah hari di mana dunia mula mengenal Sarim – lelaki dengan kemeja kotak-kotak yang mencekak pinggang dan berwajah garang.

— Muhammad Sarim Akhtar (@msarimakhtar) June 26, 2019

Dalam temubualnya, Sarim menyatakan bahawa dia tidak menyangka bahawa gambar biasa dengan reaksi garang itu boleh menjadi viral dengan sangat cepat. Dalam beberapa minit selepas gambarnya viral, dia mendapat pelbagai mesej pesanan ringkas dari rakan-rakannya.

Tambahnya lagi, tidak lama selepas itu, dia melihat ada beberapa orang sudah mula menggunakan gambarnya untuk dijadikan bahan meme. Dia juga menyatakan bahawa 30 ke 45 minit selepas itu, seorang pengacara bersama jurukamera muncul untuk menemubual Sarim.

Seperti yang anda bayangkan, kemasyhuran yang tiba-tiba datang itu tidak hanya mengejutkan Sarim, malah keluarganya juga tidak tahu bagaimana mahu memahami situasi terbabit.

A post shared by  Muhammad Sarim Akhtar (@msarimakhtar) on Sep 15, 2020 at 1:13pm PDT

“Jika anda bertanya kepada keluarga saya, mereka akan memberitahu anda bahawa saya telah membawa riak wajah marah saya dari rumah ke stadium dan kini telah menjadi terkenal,” katanya.

Anda pasti tertanya-tanya bagaimana keadaan Sarim sekarang. Walaupun kemasyurannya mula reda, tetapi dia masih lagi menerima beberapa mesej pesanan ringkas dari mereka yang mengikuti perkembangan dirinya.

Satu fakta yang dikongsi oleh Sarim adalah sebaik sahaja sukan kriket disambung semula selepas rehat panjang disebabkan oleh COVID-19, meme-nya kini kembali membanjiri media sosial.

Untuk bacaan lanjut, klik pautan di bawah.

Siapa Jalil Rasheed? Anak Muda Yang Hanya Sempat Menerajui PNB Selama 9 Bulan

Siapa Sebenarnya Lelaki Dalam Video Pertama YouTube ini?

Anti Islam Dan Hina Permaisuri Agong, Siapa Sebenarnya ‘Imam of Peace’?


7 Tahun Berbisnes, Ini 13 Perkara Saya Belajar

Dulu, ketika saya mengambil keputusan untuk berhenti kerja untuk mulakan bisnes, bukan sebab ada masalah kewangan.

Cuma ketika saat nak berhenti kerja itu sebab utamanya adalah setiap hari selama 10 tahun melakukan perkara yang sama.

Menghadapi masalah yang sama, masalah jualan,masalah kakitangan, masalah stok – setiap hari rutin yang sama.

Hari-hari duduk melakukan perkara yang sama.

Dari seorang yang bermotivasi tinggi terus jadi seorang yang selalu tengok jam pukul berapa nak balik. Akhirnya saya hantar letak jawatan walaupun bos tawar naik gaji.

Saya bermula masuk dunia bisnes dengan tiada ilmu. Dari nama suci bersih hinggalah blacklist sebab mulakan bisnes dengan hutang (tak banyak pun 13 ribu ‘je’ huhu).

Alhamdulilah, pada tahun ini, 2017, genap 7 tahun dalam bisnes sendiri.

Dalam tempoh 7 tahun bila pandang belakang semula rasa bersyukurnya dengan segala yang berlaku dan bersyukur kerana tahun 2010 nekad berhenti kerja dan buat bisnes sampai jadi.

Untuk yang ingin berhenti kerja dan melakukan bisnes, ini antara tip-tip:

1. Jangan mulakan dengan buat pinjaman dari mana-mana pihak – bank, Tekun, atau MARA.

2. Jangan mulakan bisnes dengan keluarkan jenama sendiri.

3. Mulakan bisnes yang modalnya rendah (serendah RM 2-3 ribu).

5. Jangan sertai bisnes yang modus operandinya duduk sahaja dapat duit.

6. Jangan buat bisnes yang perlukan kos renovasi yang tinggi atau perlu beli alat-alat mesin berpuluh ribu.

7. Mula bisnes makanan (sebab ayat nak close sales senang – orang rasa sedap dia beli lagi).

8. Untuk setahun ikat perut, jangan tambah hutang. Duit bisnes simpan untuk kembangkan dan tambah alat kerja.

9. Berkawan dengan orang yang bisnes, sebab boleh dapat idea dan pengalaman.

10. Jangan malu atau kedekut nak belajar dalam bisnes. Belajar ini bukan untuk jadi kaya atau berjaya, tetapi untuk minimakan kerugian dan kegagalan buat bisnes.

11. Ingat 9/10 rezeki dari bisnes, tapi cabarannya juga 9/10.

12. Selalu bergantung kepada Allah SWT. Jangan bergantung kepada manusia.

13. Usaha, redha, tawakal, InshaAllah, Allah pasti tolong kita .

Setelah 7 tahun saya melakukan pelbagai jenis bisnes, saya sudah temui bisnes yang sesuai.

Doakan tim saya dan bisnes kami terus kekal berkembang ya.

Oh satu lagi, nak buat bisnes tak boleh takut dan malu. Redah je.

Kisah Aishah Ramond pernah ditulis di Vocket dalam artikel Pengalaman Di KFC Dorong Aishah Berbisnes Sehingga 1500 Ejen Dalam Tempoh 3 Tahun.


Sering Jadi Ubat Batuk Pilihan, Netizen Terkejut KKM Batalkan Pendaftaran Ubat Popular Ini

Lazimnya apabila mengalami sakit tekak atau batuk, orang ramai lebih selesa untuk mendapatkan ubat terlebih dahulu sebelum memilih untuk ke klinik bagi berjumpa dengan doktor.

Antara ubat yang menjadi pilihan ramai adalah daripada jenama Difflam. Didakwa berkesan menghilangkan sakit tekak dan batuk antara yang membuatkan jenama ini menjadi pilihan.

Terbaharu, pihak Twitter @health_malaysia pada hari ini telah mendedahkan 14 produk mengandungi pholcodine di Malaysia di mana produk-produk ini telah dibatalkan pendaftaran.

Pihak berkuasa kawalan dadah kebangsaan telah membatalkan pendaftaran 14 produk mengandungi pholcodine di Malaysia.

Pholcodine ialah ubat batuk opioid yang bertindak terutamanya dengan menekan refleks batuk dalam sistem saraf pusat.

— Public Health Malaysia (@health_malaysia) March 23, 2023

Antara yang mengejutkan ramai adalah Difflam: Anti-Inflammatory Lozenges With Cough Suppressant juga antara yang turut tersedia. Turut disertakan bersama beberapa produk lain yang dikeluarkan oleh pihak Pharmaniaga, Sunward Pharmaceutical dan sebagainya.

Perkongsian yang dibuat pihak Public Health ini telah mengejutkan ramai sekaligus menerima pelbagai respon di kalangan netizen. Berikut merupakan respon netizen mengenai penyenaraian ubat-ubat popular di pasaran ini.

— queen 👑 (@shahirahrashid_) March 23, 2023

Sementara itu, terdapat netizen yang memaklumkan tidak sebuah ubat daripada jenama Difflam dibatalkan pendaftaran. Sebaliknya produk tertentu iaitu Difflam with Cough Suppressant sahaja yang ditarik balik manakala Difflam lozenges masih boleh didapatkan seperti biasa.

Keyword here is COUGH SUPPRESSANT. Other range from the same brand are still safe. Cth sini Difflam with Cough Suppressant je ditarik balik. Difflam lozenges lain masih selamat digunakan dan masih listed in NPRA website. pic.twitter.com/0SnUtKWPIF

— nini cekelat celup🍫 (@hxnlnl) March 23, 2023

Sehubungan dengan itu, orang ramai dinasihatkan berhati-hati dalam mendapatkan sebarang ubat. Sebaiknya, dapatkan nasihat doktor atau pegawai farmasi yang sah sebelum mendapatkan sebarang ubat untuk menghilangkan sakit yang dialami.


Sering Kehabisan Stok, Peminat Sanggup Bida Kad Grafik Dengan Harga Sehingga RM329,080

Sekiranya anda merupakan seorang gamer dan mengikuti perkembangan kad grafik, pastinya anda cukup tahu kegilaan orang ramai kepada kad grafik yang baru sahaja dilancarkan Nvidia iaitu GeForce RTX 3080.

Spesifikasinya yang memukau serta berbaloi untuk dimiliki membuatkan para peminat seolah tidak sabar untuk mendapatkannya. Dalam pada itu, penjualan Nvidia GeForce RTX 3080 yang bermula pada 17 September lalu seolah tidak pernah mencukupi selepas terdapat pihak yang memborong dalam unit yang banyak.

Malah, pihak Nvidia memaklumkan masalah pengeluaran kad grafik RTX 3080 berkemungkinan berlarutan sehingga hujung tahun ini.

Some mad people are bidding over $80,000 for an RTX 3080 right now https://t.co/jGRuLfZnWi pic.twitter.com/A3weSsnFF3

— The Riddler (@liTHERIDDLERil) September 17, 2020

Disebabkan pengeluarannya yang sedikit serta sukar untuk didapatkan di pasaran, terdapat pihak yang sanggup mengiklankan kad grafik Nvidia GeForce RTX 3080 dengan harga yang tinggi.

Lebih mengejutkan iklan yang dimuat naik di Ebay telah dibida lebih 100 pembida dimana bidaan tertinggi ditawarkan pada harga $80,060 (~RM329,080) iaitu lebih 100 kali ganda lebih mahal berbanding harga asal iaitu $700 (~RM2,884.00).

Berdasarkan tinjauan kami di Ebay, ratan-ratanya telah menjual semula kad grafik yang baru dilancarkan Nvidia ini dengan harga yang berganda lebih mahal. Agak mengejutkan melihat orang ramai sanggup berbelanja besar semata-mata untuk menjadi yang terawal untuk memiliki kad grafik daripada Nvidia ini.

Bulan lalu menyaksikan Asus melancarkan komputer riba serba lengkap mereka dengan harga sehingga RM49,999.

Asus ProArt StudioBook One Sedia Ditawarkan Dengan Harga RM49,999

ASUS ROG Malaysia Berkolaborasi Bersama Stoned & Co. Hasilkan Koleksi ‘Streetwear’


Sering Keluar ‘Kenyataan’ Kontroversi, JAKIM Nasihatkan Siti Afifah Dan Suami Berhikmah Dalam Berdakwah

Sekiranya anda mengikuti perkembangan media sosial, pastinya anda cukup kenal dengan pasangan pendakwah bebas yang semakin menjadi sebutan netizen pada ketika ini iaitu Ustazah Siti Afifah Shahbudin dan suaminya.

Menyatakan mengambil ubat tahan sakit adalah haram serta jatuh dayus buat lelaki yang membiarkan doktor lelaki menyambut bayi isteri antara yang membuatkan pasangan ini menjadi perhatian.

Malah, pasangan ini baru-baru ini turut sedia memfailkan saman terhadap Ustaz Azhar Idrus selepas Ustaz Azhar Idrus mematahkan hujah pasangan ini berkenaan hukum membiarkan bayi disambut doktor lelaki.

Melihat kepada pendekatan ekstrem yang dilakukan pasangan ini, Jabatan Kemajuan Islam Malaysia (JAKIM) tampil untuk menasihatkan pasangan ini agar menggunakan pendekatan yang sesuai dan berhikmah dalam menyampaikan dakwah.

Menurut Harian Metro, JAKIM memaklumkan pihaknya mengambil maklum berkaitan video tular di media sosial yang memaparkan sepasang penceramah suami isteri yang sering mengeluarkan kenyataan kontroversi termasuk mengancam akan mengambil tindakan undang-undang terhadap agamawan tertentu.

“JAKIM dan pihak berkuasa agama negeri sentiasa membuat pemantauan kandungan berkaitan hal ehwal agama Islam yang dipaparkan kepada khalayak khususnya melalui penggunaan media sosial yang mendapat tempat dalam kalangan masyarakat mutakhir ini.

“Semua pihak khususnya golongan yang bergelar sebagai pendakwah adalah dinasihatkan agar sentiasa menggunakan pendekatan yang sesuai dan berhikmah dalam menyampaikan dakwah. Kenyataan yang bersifat kontroversi dan boleh menimbulkan kegusaran awam hendaklah dielakkan,” katanya.

Sebelum ini Siti Afifah yang didakwa sering mengeluarkan kenyataan mengelirukan membabitkan hukum agama mengundang pelbagai reaksi warganet dilaporkan tidak mempunyai tauliah yang sah.


Sering Kencing Dalam Sinki Dan Berak Berterabur, Lelaki Ini Terpaksa Halau ‘Housemate’ Pengotor

Kebersihan tetaplah perlu dijaga ketika berada di luar rumah atau di dalam rumah kerana ia melambangkan kepribadian seseorang. Bayangkan anda tinggal di satu tempat yang berbau busuk dan kotor, adakah anda berasa selesa?

Terbaharu, seorang pengguna TikTok @freeeeeddddddddd telah berkongsi sebuah video memaparkan keadaan mengejutkan bilik rakan serumahnya yang baru menyewa selama 3 minggu.

PENYEWA DARI NERAKA 🤮🤮🤮#tiktokmalaysia #foryourpage #foryou #fypシ #pasrah #reyhan

♬ suara asli – Powerengers bunting – Intan Lembata bunting

Dapat dilihat keadaan bilik yang menjijikkan dengan makanan terbiar di atas katil, baju berterabur dan dikatakan bilik tersebut berbau busuk sehingga menusuk ke dalam hidung.

Bukan itu sahaja, rakan serumahnya itu dikatakan suka membuang air kecil di dalam sinki dan juga membuang air besar berterabur walaupun sudah diberikan amaran berulang kali untuk tidak melakukan perkara tersebut.

Tidak tahan dengan perangai rakan serumahnya, lelaki itu tekad bertindak menghalau individu terbabit walaupun diminta diberikan masa untuk berpindah ke tempat lain.

Perkongsian tersebut telah meraih perhatian orang ramai dan menjengah ke ruangan komen, ada juga netizen yang mendakwa turut pernah berdepan dengan situasi yang sama serta mengecam penyewa pengotor tersebut.


Sering Mainkan Muzik Guna Biola Buat Jiran Yang Kurang Sihat, Wanita Ini Dihadiahkan iPhone 12 Pro Max

Sudah menjadi kewajipan dan tanggungjawab buat orang ramai menjaga hubungan yang baik bersama jiran tetangga. Kehidupan berjiran sekaligus mengajar orang ramai untuk meraikan perbezaan sekaligus hormat menghormati antara satu sama lain.

Menerusi tweet daripada salah seorang pengguna Twitter iaitu @EndangHyder, beliau baru-baru ini memaklumkan telah menerima hadiah sebuah iPhone 12 Pro Max, pengecas bersama case daripada jiran beliau yang baik hati.

Perkongsian beliau nyata membuatkan para netizen teruja mengetahui terdapat jiran yang sanggup berbelanja besar dalam menghadiahkan jiran tetangga telefon pintar berharga premium ini.

Balik dari ambil upah cuci kebun, ibu bagi beg plastik ni with notes.

This comes from my neighbor yg dah 10 tahun X pernah nampak dia keluar rumah. pic.twitter.com/wcO3sFOvCg

— Endang Hyder (@EndangHyder) July 22, 2021

Menerusi perkongsian Endang bersama The Vocket, beliau memaklumkan keluarga berjiran dengan sebuah keluarga berbangsa Cina ini sejak dari tahun 1997 lagi.

Keluarga ini sangat baik dalam menjaga beliau sejak beliau kecil lagi khususnya sewaktu ibu dan bapa beliau tiada di rumah di mana keluarga kejiranan akan membuka pintu rumah untuk mudah memantau beliau. Selain itu, beliau kerap dihadiahkan oleh jiran tetangga makanan dan minuman.

Menariknya, keluarga ini sangat memetingkan isu Halal di mana turut diberikan resit bagi memudahkan keluarga Endang ketahui dari mana mereka mendapatkannya. Berikut antara perkongsian Endang seleksi makanan, minuman dan barangan yang diterima daripada jiran beliau.

Yes, I will keep it here to remind me that everything is gonna be fine… 😃 pic.twitter.com/fXfyJik1MN

Untuk pengetahuan, Endang merupakan pemain biola profesional. Beliau juga turut mempunyai channel di YouTube yang mengumpul lebih 102 ribu subscribers memainkan pelbagai lagu menggunakan biola.

Hobi beliau bermain biola nampaknya turut disukai jiran beliau yang kini sedang terlantar sakit dan 10 tahun tidak keluar dari rumah. Dimaklumkan suami kepada jiran beliau ketika ini yang menjaganya.

Siapa sangka keasyikan beliau bermain biola berjaya menggembirakan hati jirannya yang kurang sihat sekaligus beliau diminta untuk memainkan lagu-lagu Cina buat jirannya sekitar jam 9 ke 10 malam dari biliknya.

Menurut Endang, beliau bukan sahaja dianugerahkan jiran yang baik, malah seluruh masyarakat sekitar Kampar dan Malim Nawar sangat prihatin dan mengambil berat antara satu sama lain. Bagi menjaga privasi keluarga jiran, Endang lebih selesa sekiranya wajah dan lokasi rumah jiran tidak didedahkan kepada umum.

Contoh kehidupan majmuk yang ditunjukkan Endang bersama jirannya ini diharap dapat dijadikan contoh buat orang ramai khususnya rakyat Malaysia yang hidup dalam berbilang bangsa.

Tular pada minggu ini apabila atlet Malaysia Welson Sim berjaya menjadi buah mulut netizen di China berikutan wajahnya yang tampan.

Miliki Wajah Yang Tampan, Atlet Malaysia Welson Sim Berjaya Menjadi Kegilaan Netizen Di China

Nadir Al-Nuri Nafikan Dakwaan Dan Jawab Isu Terima Sumbangan RM20 Juta Setahun


Sering Menemani PM Ketika ‘Live’, Ini Kisah Jurubahasa Isyarat Di Kanan TV Anda

Sejak bermulanya krisis COVID-19 di negara kita, siaran langsung sidang media oleh perdana menteri boleh dikatakan menjadi ‘rancangan’ televisyen yang paling ditunggu-tunggu oleh kita semua.

Malah, mereka yang sudah lama tidak menonton TV pun akan kembali fokus kepada setiap perkataan yang diucapkan Tan Sri Muhyiddin Yassin setiap minggu.

Tidak lain tidak bukan hanya kerana ingin mendapatkan kemas kini dan makluman terbaru daripada kerajaan mengenai situasi COVID-19 dan juga perintah kawalan pergerakan yang berlanjutan sejak 18 Mac lalu.

Dalam keterujaan kita mendengar ucapan perdana menteri yang sering saja diselit dengan jenaka bagi menceriakan suasana, kita pasti akan pernah ternampak atau perasan kelibat jurubahasa isyarat yang sentiasa berada di sebelah kanan kaca TV kita.

Jika anda merasakan ia adalah orang yang hampir sama untuk setiap kali sidang media dan wajahnya sering kelihatan dalam rancangan atau berita terbitan Radio Televisyen Nasional Malaysia (RTM) sebelum ini di kaca TV, maka tekaan anda itu adalah tepat sekali.

Jurubahasa tersebut, Tan Lee Bee sentiasa muncul dalam berita RTM dan beliau sudah berkhidmat di agensi terbabit lebih 25 tahun sejak pertama kali membuat kemunculan di kaca TV dengan rancangan Selamat Pagi Malaysia (SPM) pada 1986.

“Berbeza dengan pembaca berita yang hanya membaca teks berita, saya perlu memahami dan menterjemahkan ayat ke dalam bahasa yang mudah diterima oleh golongan OKU pekak.

“Gerak tangan, mimik muka dan bahasa badan perlulah seiring dengan apa yang dibacakan serta perlu pantas berfikir untuk memenuhi tahap Bahasa Isyarat Malaysia (BIM),” kongsi beliau dalam satu temu bual bersama Harian Metro sebelum ini.

Rancanganitu menurut Lee juga menjadi titik tolak permulaan beliau dalam industri penyiraran selepas berkhidmat sebagai guru sejak 1980 di Sekolah Kanak-Kanak Pekak Selangor jelas beliau dalam satu temu bual bersama Harian yang terbit baru-baru ini.

Jadi, tidak mustahil-lah jika anda pernah ternampak kelibat beliau menuturkan bahasa isyarat di program-program TV sebelum ini kerana 25 tahun bukan satu masa yang singkat dan pelbagai acara penting berlangsung sepanjang tempoh tersebut- di mana Lee akan sentiasa menjadi peneman kepada mereka-mereka yang membuat pengumuman tersebut.

Sebelum berkhidmat sebagai guru dan jurubahasa isyarat di TV, Lee juga mempunyai latar belakang pendidikan yang bukan calang-calang di mana beliau pernah menuntut di Universiti Tennessee, Amerika Syarikat selama setahun dalam bidang Pendidikan Orang Pekak.

Lee yang berasal dari Segamat, Johor ini juga bukan sahaja cekap menuturkan bahasa isyarat namun beliau juga fasih berbahasa Melayu dan turut pernah berkhidmat di mahkamah sebelum ini sebagai jurubahasa.

“Ada kalanya kes berlarutan selama tiga hari maka saya perlu bertugas mengikut keperluan yang ditetapkan oleh peguam dan hakim,” katanya.

Perkembangan teknologi sentiasa membantu mereka yang mengalami kelainan upaya untuk menikmati kehidupan seperti orang biasa. Baca perkongsian bagaimana projek ini membantu lelaki buta ini ‘menonton’ perlawanan bola sepak di bawah.

Kerana Projek FOOTBRAILLE, OKU Penglihatan Kini Boleh ‘Tonton’ Perlawanan Bola Sepak

Lelaki Ini Luah Rasa Kecewa Masih Ada Pelanggan Yang Biadap Dengan Pekerja OKU


Sering Menjadi Idaman Ramai, ‘Ferrari Jepun’ Ini Sedia Dijual Dengan Harga RM320,000

Mula diperkenalkan pada tahun 1991, jentera masterpiece keluaran Honda iaitu NSX masih lagi menjadi igauan buat orang ramai khususnya mereka yang cintakan kelajuan.

Mencecah usia tiga dekad pada tahun hadapan, sudah pastinya membuatkan model yang tidak jemu untuk dipandang ini lebih sukar untuk didapatkan sekaligus membuatkan model rare ini menjadi rebutan ramai.

Pada kali ini, seorang pengguna Facebook iaitu Azizul Ridzuan telah memuat naik sebuah post bagi mengiklankan Honda NSX miliknya dengan harga yang menarik. Difahamkan beliau merupakan pemilik pertama di Malaysia dimana model ini telah dibawa masuk secara terus dari Jepun.

Melalui perkongsian pemilik, Honda NSX yang sedia dijual ini hadir dengan enjin C30A 3.0 liter V6 dengan 258 kuasa kuda. Model ini sudah digunakan untuk bergerak lebih 120,000km setakat ini.

Dari segi modifikasi, model ini menggunakan sistem ekzos daripada GT-One F1 Japan. Sistem brek yang digunakan adalah daripada AP racing manakala suspension daripada Tein antara yang menjadi pilihan pemilik. Sport rim yang digunakan pula adalah daripada Work Emotion Japan. Selebihnya model ini masih lagi dikekalkan dalam bentuk yang asal.

Menyoal dari segi harga, model ini pernah diiklankan dengan harga mencecah hampir setengah juta ringgit ini sedia ditawarkan beliau dengan harga istimewa iaitu RM320,000.

Para pemilik baharu juga diberikan waranti satu bulan daripada beliau jika berlaku sebarang kerosakan serta repaint, polish dan servis secara percuma. Sebuah tawaran yang menarik bukan?

Ketahui juga bagaimana Honda Civic standard ini berjaya menjadi rebutan sehingga dijual dengan harga tidak masuk akal iaitu setinggi RM213,525. Turut dikongsikan, kereta ‘Knight Rider’ yang ditawarkan dengan harga RM650,000.

Dianggap ‘Rare’, Honda Civic Ini Telah Dijual Dengan Harga RM213,525

Kereta Ikonik ‘Knight Rider’ Sedia Untuk Dijual Dengan Harga RM650,000


Sering Menjadi Kekeliruan, IKEA Singapura Kongsi Sebutan Sebenar Jenama Mereka

Sebut mengenai jenama IKEA pastinya orang ramai cukup mengenalinya. Malah, mereka yang berada berada berjauhan daripada IKEA juga sanggup ke gedung ini dalam mendapatkan barangan perabot serta menjamah seleksi makanan yang tersedia.

Meskipun popular, sebutan jenama ini sering kali disalah sebut oleh orang ramai sehinggakan IKEA Singapura tampil dengan sebuah perkongsian di Instagram dalam memaklumkan sebutan sebenar IKEA.

A post shared by IKEA SG (@ikeasingapore)

Menerusi perkongsian, sebutan yang betul untuk menyebutkan jenama ini adalah ‘ee-kay-uh’ dan bukannya ‘ai-kay-uh’. Dalam erti kata lain, sebutan jenama ini bermula dengan sebutan ‘E’ terlebih dahulu dan bukannya ‘I’ seperti yang disebut oleh orang ramai.

Untuk pengetahuan, jenama yang berasal dari Sweden ini berjaya mendapat namanya menerusi gabungan akronim nama pengasasnya iaitu Ingvar Kamprad, ladang beliau membesar, Elmtaryd dan tempat asal beliau iaitu Agunnaryd. Berikut dikongsikan juga video mengenai cara sebenar menyebut jenama IKEA.

Tular pada minggu ini apabila Tan Sri Vincent Tan yang cukup dikenali sebagai antara individu terkaya Malaysia sekadar menggayakan selipar Asadi bernilai RM15.90 sahaja.

Sekadar Pakai Selipar Asadi, Gambar Vincent Tan Yang Tular Ini Raih Perhatian Netizen

Terpaksa Berpisah Kerana Hidap Thalassaemia, Perkongsian Pasangan Ini Beri Kesedaran Buat Netizen


Sering Menjadi Pengirim Barang, Nama Mr. Hu Kembali ‘Trending’ Di Twitter Sempena Tahun Baru Cina

Sekiranya anda pernah membeli barangan di Shopee khususnya barangan yang dihantar dari China, pastinya nama pengirim Mr. Hu tidak asing lagi bagi anda. Pesan sahaja segala jenis barangan, boleh dikatakan hampir kesemuanya akan dikirim oleh orang yang sama iaitu Mr. Hu.

Beliau yang sebelum ini pernah trending di Twitter berikutan pengguna Twitter yang ingin tahu mengapa beliau sahaja yang kerap mengirim barang dari China, kini nama beliau sekali trending melalui ucapan Tahun Baru Cina oleh penerima barangan di Malaysia.

Happy Chinese New Year to my favourite person Mr. Hu ✨ pic.twitter.com/flBanemJlm

— izzi 💛💛 (@IzzRaifHarz) February 11, 2021

Tidak hanya menerima ucapan, para pengguna di Twitter yang pernah menerima barangan yang dihantar Mr. Hu juga turut berterima kasih serta memaparkan barangan yang diterima.

Mr. Hu gave me this both world map and 99 asmaul husna tapestry. Thanks Mr. Hu and happy chinese new year to you!🤩 pic.twitter.com/oAd8kCDc77

— 𝓼𝓱𝓮𝓮🌻 (@TheOnlyRasyidah) February 11, 2021

Tq mr Hu , baju anak i dah sampai dgn jayanya 🥰 pic.twitter.com/r6djMxyiki

— Alea는 Omma 🤱🏽 (@ftnhxzwanie) February 12, 2021

🤣 this arrived yesterday, my angpao from mr hu pic.twitter.com/2vng4tEh39

— ً (@pirisurittarawa) February 12, 2021

Mengulas mengenai siapakah Mr. Hu secara ringkas, beliau dimaklukan merupakan ejen atau individu yang bertanggungjawab menguruskan urusan pos sehingga diterima penerima di Malaysia.

Mr Hu tu actually agent from sorting center je. So bila korang order dari China, the China sellers will ship to Shopee China Hub which is Mr Hu then Mr Hu akan ship to buyer. Kalau perasan, belakang awb Mr Hu tu ada awb lain, tu actually awb seller shopee yang korang beli from

— Адиб 🌐 (@AdibFarhan99) November 19, 2020

Untuk pengetahuan anda yang kerap membeli barangan dari China, barangan yang dipesan berkemungkinan mengambil masa yang lebih lama daripada kebiasaan berikutan cuti perayaan yang panjang di China.

Anda boleh klik pautan di bawah untuk mengetahui dengan lebih lanjut mengenai Mr. Hu.

‘Mr. Hu’ Nama Pengirim Barangan Dari China Ini Cetus Tanda Tanya Netizen

Marahkan Pengurusan, Pekerja J&T Mogok Dengan Membaling Barang Pelanggan


Sering Menjadi Topik Perdebatan, Kami Rungkaikan Pengasas Sebenar Teori ‘Flat Earth’

Bumi ini bulat atau rata? Persoalan ini boleh dikatakan sering dijadikan topik perdebatan diantara dua kepercayaan yang berbeza. Habis segala hujah dikeluarkan, segala fakta saintifik disenaraikan dalam mencari kata putus tentang siapa yang betul dan siapa yang salah.

Anda pula bagaimana? Adakah anda seorang individu yang anti kepada mereka yang percaya bahawa bumi itu rata? Atau mungkin sebaliknya? Apa pun jawapan anda, setiap pandangan hendaklah diberikan perhatian yang sama rata.

Kita seringkali mencampur aduk emosi dalam perdebatan atau dalam perbualan seharian tanpa cuba untuk memahami apa yang cuba disampaikan. Pernahkah anda terfikir, bagaimana fahaman ini boleh terjadi dan siapakah pengasas atau orang pertama yang percaya bahawa bumi itu rata?

Hari ini, kami akan cuba terangkan kepada anda tentang bagaimana fahaman ini boleh terhasil. Harapnya lepas ini anda boleh mengetahui sedikit sebanyak tentang sejarah fahaman ini.

Dalam setiap ideologi atau teori, pasti ada pengasasnya. Pengasas atau bapa kepada teori ini adalah seorang lelaki Inggeris dari Britain yang bernama Samuel Birley Rowbotham. Panjang betul namanya, kita panggil beliau Sam saja lah.

Sam adalah seorang penulis dan pencipta yang aktif pada penghujung abad yang ke 19. Ahli fikir yang kreatif ini dilahirkan pada tahun 1816 iaitu semasa berlangsungnya revolusi saintifik di kalangan masyarakat barat.

Pada ketika itu, terdapat beberapa kemunculan pandangan saintifik yang mula mencabar isi kandungan Bible. Hal ini telah mempengaruhi Sam untuk mengubah pemahamannya terhadap kitab tersebut.

Sam menafsir kitab tersebut dengan secara literal. Seperti kitab suci Al-Quran, bait-bait kata dari Bible juga mempunyai maksud yang tersurat dan tersirat yang tidak boleh kita ambil dengan secara membabi buta. Akan tetapi, aspek tersebut tidak diambil kira oleh Sam.

Pada ketika itu juga, terdapat beberapa usaha dari masyarakat barat untuk mentafsir semula isi kandungan Bible agar ia ‘lebih tepat’. Usaha ini terhasil dari desakkan individu yang skeptikal seperti John William Draper dan Andrew Dickson White yang pada ketika itu, gemar menyebarkan propaganda.

Kalau anda nak tahu, percubaan untuk menafsir kembali kitab inilah yang melahirkan teori bumi rata.

Dalam sibuk mentafsir kitab tersebut, ada beberapa ayat yang memberikan gambaran seolah-olah bumi itu adalah rata. Ayat-ayat dalam Isiah 11:12 dan 40:22, Psalm 75:3 dan Revelation 7:1 seakan-akan ‘menidakkan’ fahaman bahawa bentuk bumi adalah bulat.

Akan tetapi, seperti yang sudah diperkatakan sebentar tadi, bait-bait kata kitab Bible bukan lah sesuatu yang boleh kita ambil secara literal.

Terdapat banyak maksud yang tersurat dan tersirat di sebalik ayat-ayat yang terkandung di dalam kitab tersebut. Artikel dari Dr. Danny R ini menjelaskan maksud disebalik ayat-ayat yang mengundang kekeliruan ini.

Berikutan perdebatan diantara agamawan dan tokoh sains, Sam memilih untuk menilai semula pendirinya. Sam yakin bahawa ayat dari kitab Bible tidak boleh ditafsir sesuka hati tapi sebaliknya, hendaklah diambil secara terus terang atau literal berdasarkan ayat yang telah direkodkan.

Sam memang seorang individu yang gemar berfikir. Selain itu beliau juga sering menelaah buku dan memperdebatkan sesuatu. Hasil daripada itu mendorong Sam untuk menyebarkan dakyahnya tentang fahaman bumi rata.

Untuk membuktikan fahamannya, Sam menggunakan hujah-hujah agama dari kitab Bible yang telah dikutipnya dan juga menggunakan kaedah mirip sains.

Pada tahun 1838, Sam mencipta satu kaedah bagi menentukan bentuk permukaan bumi yang sebenar dan kaedah itu diberi nama ‘Eksperimen Keratan Bedford‘ (Bedford Level Experiment).

Sebuah terusan sepanjang 15 km yang terletak di sebuah kampung bernama Welney, Bedford telah dijadikan lokasi kajian Sam. Kampung tersebut dipilih kerana bentuknya dan panjangnya yang lurus serta tidak diganggu apa-apa halangan.

Menggunakan peralatan seperti teleskop, Sam mengukur jarak penglihatan beliau dengan bot atau perahu yang terletak lebih kurang 9.7 km daripada lokasi beliau.

Menurut hipotesis Sam, jika permukaan bumi adalah bulat dan mempunyai lengkungan, sudah pastilah permukaan air akan menutup penglihatan beliau dan seterusnya menghalang beliau dari melihat keseluruhan badan bot tersebut.

Hasil dari eksperimen yang dilakukan Sam beberapa kali ini menandakan bahawa permukaan air tersebut adalah rata dan menidakkan pandangan bahawa bumi mempunyai lengkungan dan memberi makna bahawa bumi ini bukan berbentuk bulat.

Hasil uji kaji ini direkodkan Sam di dalam buku bertajuk Zetetic Astronomy: The Earth Is Not A Globe di mana pandangan dan bukti yang merekod fahaman ini dikompilasikan. Sayangnya, fahaman Sam ini tidak mendapat sambutan.

Teori Sam tidak mendapat perhatian ramai pada awalnya tapi semua itu berubah apabila seorang saintis bernama John Hampden mula menjadi peminat nombor satu hasil kerja Sam.

Saintis terkenal di Royal Academy, London ini mencuba sendiri eksperimen Sam dan menemuni kesimpulan yang sama. Menggunakan kuasa dan reputasi yang ada, John mula menyebarkan idea bahawa bumi adalah rata dan Bible harus dikaji semula.

Oleh kerana John merupakan anak hartawan, beliau mempertaruhkan wangnya kepada mana-mana individu yang sanggup mencabar fahamannya.

Cabaran John itu disahut Alfred Russel Wallace, seorang pengkaji terkenal yang cukup berpengaruh pada ketika itu. Dengan taruhan £500 (~RM2,725) kedua-dua ahli fikir itu kembali ke Bedford untuk melakukan kajian.

Alfred mencipta sejenis ujikaji yang lebih kompleks berbanding Sam dan oleh itu, berjaya membetulkan pengiraan mereka. Faktor luaran juga turut diambil kira Alfred dan hasilnya, Alfred dapat membuktikan bahawa terdapat lengkungan di permukaan air.

Walaupun perkiraan Alfred telah disahkan saksi, namun John tetap tidak berpuas hati oleh itu, Alfred mengubah suai peralatannya dan mengulangi uji kaji yang serupa. Ternyata, hasil dari ujikaji tersebut juga menunjukkan bahawa kesimpulan ujikaji Sam adalah flawed.

Namun begitu, John tetap tidak berpuas hati dan walaupun beliau tetap memberi £500 (~RM2,725) kepada Alfred kerana kalah taruhan, John tetap menolak kesimpulan Alfred dek kerana ketaksuban John terhadap hasil kerja Sam.

Sam menghembuskan nafas terakhirnya pada tahun 1884. Meskipun bapa teori bumi rata telah tiada, fahaman ini masih tetap dipegang beberapa pihak yang menggelar diri mereka sebagai Universal Zetetic Society yang cukup aktif dalam menyebar dakyah tersebut menerusi penerbitan majalah dan risalah ideologi tersebut.

Terdapat sebuah gereja bernama Christian Catholic Apostolic Church yang turut berpegang kepada ideologi ini. Berpaksikan hujah agama yang diberikan Sam dalam karyanya, sebuah komuniti telah terhasil dan komuniti tersebut menggelarkan diri mereka sebagai ‘Komuniti Bumi Rata’

Meskipun sudah berabad berlalu, dan pelbagai artikel yang menidakkan fahaman ini dikeluarkan, masih ada dalam kalangan kita yang mempercayai ideologi ini. Apa-apa pun, angkasawan Malaysia sendiri pernah berkata bahawa bumi itu berbentuk sfera. Jadi, apa pula kata anda?

Untuk membaca komen Sheikh Muszaphar tentang bentuk bumi, klik pada pautan di bawah!

Isu Bumi Berbentuk Sfera, Jawapan Sheikh Muszaphar Buat Pengikut ‘Flat Earth’ Terdiam

Ini Jawapan Sheikh Muszaphar Apabila Dicabar Bersumpah Perihal Bentuk Bumi


100 Kilang Kitar Semula Semula Sisa Plastik Yang Beroperasi Secara Haram Bakal Ditutup

Berdasarkan penyelidikan bermula Januari hingga Julai tahun lalu, didapati Malaysia menjadi lambakan sisa plastik haram yang diimport dari negara lain dan berikutan perkara tersebut, kerajaan membuat keputusan untuk menghentikan permit import (AP) untuk mengelakkan lebih banyak sisa plastik haram memasuki Malaysia.

Pada masa ini, pasukan petugas yang ditubuhkan oleh Jabatan Alam Sekitar (JAS) di peringkat ibu pejabat dan negeri dalam melaksanakan operasi penguatkuasaan bersepadu di negeri masing-masing telah mengenalpasti sejumlah 97 kilang kitar semula sisa plastik terpakai secara haram di seluruh negara.

Menteri Tenaga, Teknologi, Sains, Perubahan Iklim dan Alam Sekitar, Yeo Bee Yin berkata bahawa beliau yakin pihak yang dipertanggungjawabkan untuk operasi penguatkuasaan bersepadu ini dapat menutup sepenuhnya operasi 100 buah kilang di seluruh negara dalam tempoh tiga bulan pertama tahun ini.

Dalam masa yang sama, pengusaha kilang kitar semula plastik yang berlesen juga akan dikenakan tindakan tegas sekiranya mereka tidak mematuhi Akta Kualiti Alam Sekeliling 1974 dan terdapat 20 kilang yang berlesen telah dikenakan tindakan kerana  mereka tidak mematuhi akta yang ditetapkan.

Yeo juga berkata bahawa kawasan Selangor merupakan rangkaian utama kilang kitar semula sisa plastik terpakai secara haram kerana sehingga kini sebanyak 61 kilang dikenakan tindakan penguatkuasaan dan ianya paling banyak dikesan dan dikenalpasti di sekitar kawasan Parlimen Kuala Langat dan Klang.

Manakala kilang kitar semula sisa plastik terpakai secara haram juga dikesan di negeri-negeri lain seperti Johor yang mempunyai enam kilang, 10 kilang di Kedah dan Negeri Sembilan, tujuh kilang di Perak, dua kilang di Pulau Pinang dan satu kilang di Kelantan.

Diharapkan penutupan operasi untuk kilang-kilang kitar semula sisa plastik terpakai secara haram di seluruh negara dapat dilakukan dengan secepat yang mungkin supaya alam sekitar di negara ini dapat terjamin.


Aiskrim Gula Apong Di Sarawak, Bikin Anda ‘Terapung-Apung’ Di Kayangan

Kali ini ingin saya bawakan anda bertandang ke bumi kenyalang, tanah tumpah darahku untuk memperkenalkan aiskrim Gula Apong yang mendapat sambutan hangat sekarang.

Makanan yang terkenal dari Sarawak sememangnya Mee Kolok dan Laksa Sarawak. Namun sejak kebelakangan ini ditambah dengan cuaca panas yang melanda, satu lagi fenomena baru mendapat permintaan tinggi iaitu aiskrim Gula Apong.

Keunikan aiskrim ini sudah pasti pada bahan utama yang digunakan iaitu Gula Apong. Selalu dikatakan seperti Gula Melaka namun bagi yang pernah merasa kedua-duanya akan dapat membezakan rasa. Gula apong turut digunakan dalam air minuman 3 layer tea atau lebih dikenali dengan panggilan teh c peng special yang kini turut mendapat sambutan di semenanjung. Mungkin saya boleh kongsikan tentang ini pula di lain hari.

March 31st, 2016 – Delicious premium ice cream gula apong (sugar cane) in Sibu from YS. #gulaapongicecream #iphone6s #sibu #igersmalaysia #gulaapong

A photo posted by @whizbeb on Mar 31, 2016 at 9:13am PDT

Pelbagai pilihan terdapat di Sarawak namun saya menggemari aiskrim Gula Apong di YS Cafe, Sibu kerana teksturnya yang lembut seperti aiskrim kegemaran saya, chocolate sundae. Juga kerana aiskrim tersebut diperbuat dengan gula apong dan bukan hanya ditabur di atas aiskrim vanila.

Layari laman Facebook YS Cafe untuk maklumat lebih lanjut.
Alamat: Lorong Kampung Nangka 8A,Sibu,Sarawak.
Hubungi: 011-3173 6005

Di sini saya turut kongsikan aiskrim gula apong yang telah saya cuba di Kuching.

Anda boleh cuba sendiri bila bertandang ke sini.

Anda boleh pilih topping seperti kacang, oreo atau corn flake.

Jan 2nd,2016 – Yo, this is the famous ice cream Gula apong, once you taste it you sure feel terapung, this can on be found in Kuching, as long you have a bit of kaching!! #dpaiskrimgulaapong #aiskrimgulaapong #icecream #kuching #sarawak #onlyinSarawak #dpaiskrim #iphone6s #iphone6s #igersfood #gulaapong

A photo posted by @whizbeb on Jan 2, 2016 at 5:28am PST

Layari laman Facebook DP Ice Cream Gula Apong untuk maklumat lebih lanjut.

Ada pelbagai pilihan menarik seperti bun aiskrim dan banana-to-go.

June 4th,2016 – Gula apong cup & ice cream bun at @borneoaiskrim #Foodhunters #kuchingfood #aiskrimgulaapong #igersmalaysia #applewatchnylonband #applewatch #applewatchmalaysia

A photo posted by @whizbeb on Jun 4, 2016 at 1:28am PDT

Layari Instagram @borneoaiskrim untuk maklumat lebih lanjut.

Alamat: Jalan Gamelan, Taman Hussein 93050 Kuching

BACA: 7 Aktiviti Pelancongan Unik Di Sarawak Yang Ramai Belum Tahu


Sering Menjadi Tumpuan, Wanita ini Kongsikan Barangan Pekan Rabu Yang Ditawarkan Di Shopee

Sekiranya orang ramai berkunjung ke negeri Kedah, pastinya Pekan Rabu antara lokasi yang dituju dalam mendapatkan aneka barangan. Pekan Rabu juga boleh dikatakan antara lokasi ikonik di negeri jelapang padi ini.

Bersempena dengan Perintah Kawalan Pergerakan (PKP) yang berlangsung di mana orang ramai tidak dapat merentas negeri, pastinya ramai yang merindui suasana serta barangan yang terdapat di Pekan Rabu Alor Star.

Menariknya, kini anda tidak lagi perlu ke Kedah untuk mendapatkan barangan yang terdapat di Pekan Rabu, sebaliknya segala barangan yang sering menjadi pilihan di Pekan Rabu kini tersedia di Shopee. Menarik bukan?

Ikuti perkongsian pengguna Twitter iaitu Nisa Kay dalam berkongsi barangan menarik yang boleh didapatkan terus menerusi kedai rasmi Shopee Pasar Mini Pekan Rabu Alor Star.

Bila-bila pergi Kedah, aku tak pernah fail lagi singgah Pekan Rabu, untuk shopping / makan / cuci mata. Bila tak dapat berjalan ni frust jugak tak boleh ke sana. Tapi rupanya Pekan Rabu ada Shopee store !

Ini adalah bebenang apa yang aku beli dekat shopee Pekan Rabu! Haha! 👇👇 pic.twitter.com/KG5qUy6v5C

— Nisa Kay Murah Rezeki (@nisa_kay) February 11, 2021

Untuk pengetahuan anda, Pekan Rabu merupakan sebuah pusat setempat yang menawarkan pelbagai barangan bermula daripada barangan dapur, makanan kering sehinggalah kepada pakaian. Menariknya, hampir kesemua barangan yang ditawarkan di sini merupakan barangan tempatan khususnya keluaran rakyat Kedah.

Antara yang menarik perhatian ramai sudah pastinya dodol lemak yang dihasilkan oleh Koperasi Pekan Rabu Alor Star. Rasanya yang manis dan berlemak pastinya membuatkan mereka yang pernah merasainya untuk mencuba lagi.

Macam mak mak pulak rasa shopping barang nak memasak ni. Haha asam jawa pun check out dari shopee Pekan Rabu. Punya la malas aku pergi beli kat kedai runcit. 😂

Shopee 🛒 https://t.co/Q7jYHfpNop pic.twitter.com/IjGKsEKg6w

Kopi cap Gantang ni femes ehhh???Shopee link 🛒 https://t.co/i1Uw4FqXKi

My fav kacang pistachio pun adeee yeayyy!Shopee link 🛒 https://t.co/aN4W6Dlxx6 pic.twitter.com/FlgwV8j15N

Khusus buat peminat kopi kampung, kopi cap Gantang pastinya antara yang menjadi pilihan. Khabarnya, kopi yang dihasilkan di Kedah ini sukar untuk didapati di kawasan lain melainkan di Utara Malaysia.

Aku beli bahulu gais! Dari Kedah mari! Bekas tak pecah, kuih tak hancur. Fuhh mmg lembut and sedap! Favouriteeee!!!!

Shopee 🛒 https://t.co/sXu8Xg4klC pic.twitter.com/vve1oeRs4q

By the way nak tunjuk yang they properly packed everything, selotep punya banyak and letak dalam kotak. Takde satu pun brg pecah or bocor. Kuih bangkit aku takde pun yang hancur! Bekas kuih bahulu pun x pecah! 👍🏻👍🏻👍🏻👍🏻

Shopee Pekan Rabu : https://t.co/vXLId5EQic pic.twitter.com/nYqTn86yxr

Perkara yang menarik perhatian kami dan pastinya membuatkan orang ramai selesa untuk mendapatkan barangan di Shopee Pekan Rabu ini sudah pastinya balutan kemas makanan yang dibeli. Dalam erti kata lain, anda tidak lagi perlu risau mengenai keadaan bahulu atau simpul kasih yang diborong dan dihantar dari Kedah.

Anda boleh lihat pelbagai lagi barangan menarik yang ditawarkan Shopee Pekan Rabu dengan klik di sini. Berdasarkan tinjauan kami, harga yang ditawarkan boleh dikatakan agak berpatutan dan berbaloi untuk didapatkan khususnya mereka yang mahukan produk keluaran Kedah.

Tular pada minggu lalu apabila sebuah Proton Saga keluaran 1989 yang tampak seperti baharu sedia untuk dijual dengan harga RM25,000.

Nampak Seperti Kereta Baru, Proton Saga Tahun 1989 Mahu Dijual Dengan Harga RM25,000

Syarikat IT Di Shah Alam Jadi Syarikat Pertama Didakwa Kerana Jual ‘Android Box’